Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος στήριξης της επιτήρησης και παρακολούθησης του διαστήματος /* COM/2013/0107 final - 2013/0064 (COD) */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Τα διαστημικά συστήματα δίνουν τη δυνατότητα ευρέος φάσματος εφαρμογών που διαδραματίζουν θεμελιώδη ρόλο στην καθημερινή ζωή μας (τηλεόραση, διαδίκτυο ή προσδιορισμός γεωγραφικής θέσης), είναι ιδιαίτερα σημαντικά σε βασικούς τομείς της οικονομίας και συμβάλλουν στη διασφάλιση της ασφάλειάς μας. Οι διαστημικές εφαρμογές, οι παράγωγες υπηρεσίες και η διαστημική έρευνα διαδραματίζουν πλέον καίριο ρόλο στην εφαρμογή πολιτικών της ΕΕ, σε τομείς όπως το περιβάλλον, η κλιματική αλλαγή, οι θαλάσσιες πολιτικές, η ανάπτυξη, η γεωργία, οι πολιτικές που σχετίζονται με την ασφάλεια, συμπεριλαμβανομένων των ΚΕΠΠΑ/ΚΠΑΑ, καθώς και στην προώθηση της τεχνολογικής προόδου και της βιομηχανικής καινοτομίας και ανταγωνιστικότητας. Λόγω της αυξανόμενης εξάρτησης από διαστημικές υπηρεσίες, η ικανότητα προστασίας των διαστημικών υποδομών έχει καταστεί πολύ σημαντική στην κοινωνία μας. Οποιαδήποτε διακοπή της λειτουργίας έστω και ενός μέρους των διαστημικών υποδομών θα μπορούσε να έχει σοβαρές επιπτώσεις στην εύρυθμη λειτουργία των οικονομικών δραστηριοτήτων και στην ασφάλεια των πολιτών μας και θα παρεμπόδιζε την παροχή υπηρεσιών έκτακτης ανάγκης. Ωστόσο, οι διαστημικές υποδομές απειλούνται ολοένα και περισσότερο από τον κίνδυνο σύγκρουσης μεταξύ διαστημικών σκαφών, και το σημαντικότερο, μεταξύ διαστημικών σκαφών και διαστημικών υπολειμμάτων. Για την ακρίβεια, τα διαστημικά υπολείμματα αποτελούν πλέον τη σοβαρότερη απειλή για τη βιωσιμότητα συγκεκριμένων διαστημικών δραστηριοτήτων. Για τον μετριασμό του κινδύνου σύγκρουσης, είναι απαραίτητο να εντοπίζονται και να παρακολουθούνται οι δορυφόροι και τα διαστημικά υπολείμματα, να καταλογογραφούνται οι θέσεις τους και να παρακολουθούνται οι κινήσεις (τροχιές) τους όταν ενέχεται πιθανός κίνδυνος σύγκρουσης, ώστε να προειδοποιούνται οι φορείς διαχείρισης δορυφόρων και να μετακινούν τους δορυφόρους τους. Η δραστηριότητα αυτή είναι γνωστή ως «επιτήρηση και παρακολούθηση του διαστήματος» (space surveillance and tracking, SST) και σήμερα βασίζεται ως επί το πλείστον σε επίγειους αισθητήρες, όπως τηλεσκόπια και ραντάρ. Αναλαμβάνονται και άλλες δράσεις με στόχο τον μετριασμό του κινδύνου συγκρούσεων ή των συνεπειών τους. Σε αυτές περιλαμβάνονται ερευνητικές προσπάθειες για την καλύτερη προστασία των δορυφόρων έναντι των επιπτώσεων των συγκρούσεων, καθώς και η ανάπτυξη τεχνολογιών για την απομάκρυνση διαστημικών υπολειμμάτων από συγκεκριμένες τροχιές. Επιπλέον, αναλαμβάνονται αρκετές πρωτοβουλίες που επιδιώκουν να διασφαλίσουν σε διεθνές επίπεδο τη δέσμευση χωρών που δραστηριοποιούνται στον τομέα του διαστήματος για μείωση των διαστημικών υπολειμμάτων κατά την άσκηση διαστημικών δραστηριοτήτων. Ο διεθνής κώδικας συμπεριφοράς για τις δραστηριότητες στο διάστημα που πρότεινε η Ένωση και επί του παρόντος τελεί υπό διαπραγμάτευση με τις χώρες που δραστηριοποιούνται στον τομέα του διαστήματος, τυγχάνει μέχρι στιγμής ευρείας διεθνούς υποστήριξης. Ωστόσο, τα μέσα αυτά, όσο σημαντικά κι αν είναι όταν εφαρμόζονται οι διατάξεις τους, δεν πρόκειται να εξαλείψουν το πρόβλημα που δημιουργούν τα σημερινά και μελλοντικά διαστημικά υπολείμματα∙ πρόκειται απλώς να μειώσουν την εκθετική αύξηση των διαστημικών υπολειμμάτων στο μέλλον. Η μόνη λύση που διατίθεται σήμερα είναι η αποφυγή των συγκρούσεων και η παρακολούθηση της ανεξέλεγκτης επανεισόδου διαστημικών σκαφών ή των υπολειμμάτων τους στην ατμόσφαιρα της Γης. Εντούτοις, οι δυνατότητες της Ευρώπης είναι σήμερα περιορισμένες όσον αφορά την παρακολούθηση και τη χαρτογράφηση των δορυφόρων και των διαστημικών υπολειμμάτων, καθώς και την επανείσοδο διαστημικών αντικειμένων στην ατμόσφαιρα της Γης. Επιπλέον, δεν διατίθενται κατάλληλες υπηρεσίες για την έκδοση προειδοποιήσεων σύγκρουσης προς τους φορείς διαχείρισης δορυφόρων. Η ανακοίνωση της Επιτροπής «Προς μια διαστημική στρατηγική της Ευρωπαϊκής Ένωσης» (COM(2011)152), αναγνωρίζοντας τη σημασία των διαστημικών υποδομών και των παράγωγων υπηρεσιών και την ανάγκη να διασφαλιστεί η προστασία τους, υπογραμμίζει ότι η Ένωση θα πρέπει να καθορίσει την οργάνωση και τον τρόπο διακυβέρνησης ενός ευρωπαϊκού συστήματος επιτήρησης και παρακολούθησης των διαστημικών σκαφών, λαμβάνοντας υπόψη τη διττή φύση του και την ανάγκη να εξασφαλιστεί η βιώσιμη εκμετάλλευσή του, όπως τονίζεται στην ανακοίνωση για τη βιομηχανική πολιτική που εγκρίθηκε τον Οκτώβριο του 2010. Η δράση της ΕΕ στον συγκεκριμένο τομέα αιτιολογείται από τη θέση σε ισχύ της Συνθήκης της Λισαβόνας την 1.12.2009, που επεκτείνει τις αρμοδιότητες της ΕΕ στον τομέα του διαστήματος. Το άρθρο 189 της Συνθήκης για τη λειτουργία της Ευρωπαϊκής Ένωσης αναγνωρίζει την αρμοδιότητα της ΕΕ να προωθεί κοινές πρωτοβουλίες, να υποστηρίζει την έρευνα και την τεχνολογική ανάπτυξη και να συντονίζει τις αναγκαίες προσπάθειες για την εξερεύνηση και τη χρησιμοποίηση του διαστήματος στο πλαίσιο της ευρωπαϊκής πολιτικής διαστήματος. Η ανάγκη να αναλάβει δράση η ΕΕ στον τομέα αυτόν έχει τονιστεί από τα κράτη μέλη σε διάφορα ψηφίσματα και συμπεράσματα του Συμβουλίου[1]. Το 2008 το Συμβούλιο Διαστήματος στην 5η σύνοδό του επιβεβαίωσε ότι η Ευρώπη «πρέπει να αναπτύξει ευρωπαϊκή δυνατότητα για την εποπτεία και παρακολούθηση της διαστημικής της υποδομής και των διαστημικών αποβλήτων»[2]. Επιβεβαίωσε ακόμη ότι η Ένωση πρέπει να διαδραματίσει ενεργό ρόλο στην εφαρμογή του συστήματος που αφορά τη γνώση της κατάστασης στο διάστημα (Space Situational Awareness, SSA), καθώς και των μηχανισμών διακυβέρνησής του. Πολύ πρόσφατα, τον Μάιο του 2011, το Συμβούλιο στα συμπεράσματά του με θέμα «Προς μια διαστημική στρατηγική της ΕΕ» επανέλαβε την ανάγκη να αναπτυχθεί ευρωπαϊκή δυνατότητα SST προκειμένου να ενισχυθεί η προστασία των ευρωπαϊκών διαστημικών πόρων και των εκτοξεύσεών τους. Αναφέρει ότι, για τον σκοπό αυτόν, «η Ένωση θα πρέπει να χρησιμοποιήσει με όσο το δυνατόν ευρύτερο τρόπο τους πόρους, τις ικανότητες και τις δεξιότητες που ήδη υπάρχουν ή αναπτύσσονται στα κράτη μέλη καθώς και σε ευρωπαϊκό και, κατά περίπτωση, διεθνές επίπεδο». Στο ψήφισμα ζητήθηκε από την ΕΕ [την Ευρωπαϊκή Επιτροπή και την Ευρωπαϊκή Υπηρεσία Εξωτερικής Δράσης (ΕΥΕΔ)], σε στενή συνεργασία με την Ευρωπαϊκή Υπηρεσία Διαστήματος (European Space Agency, ESA) και τα κράτη μέλη, να υποβάλουν προτάσεις για ένα σύστημα διακυβέρνησης και μια πολιτική δεδομένων που λαμβάνουν υπόψη την υψηλή ευαισθησία των δεδομένων SST. Τις απόψεις αυτές τις συμμερίζεται και το Ευρωπαϊκό Κοινοβούλιο στην έκθεσή του για τη διαστημική στρατηγική της ΕΕ που ενέκρινε στις 30 Νοεμβρίου 2011[3]. Η πρόοδος που σημειώθηκε σε δύο εμβληματικά ευρωπαϊκά προγράμματα, το Galileo και το Copernicus (η νέα ονομασία για το GMES, το το πρόγραμμα παγκόσμιας παρακολούθησης του περιβάλλοντος και της ασφάλειας), αύξησε επίσης την ευαισθητοποίηση για την ανάγκη προστασίας των διαστημικών υποδομών της ΕΕ. Το Galileo είναι το πρώτο διαστημικό εμβληματικό πρόγραμμα της ΕΕ και θα παραμείνει ένα από τα σημαντικότερα δομικά στοιχεία της παρέμβασης της ΕΕ στο διάστημα, ενώ ένα πολύ σημαντικό τμήμα του Copernicus σχετίζεται με το διάστημα [οι δορυφόροι-φρουροί, (the Sentinel satellites)]. Το Copernicus, που δημιουργήθηκε ως πρόγραμμα Ε&Α, εισήλθε πρόσφατα στην αρχική φάση λειτουργίας του. Σε συμφωνία με τα ανωτέρω, η παρούσα πρόταση απόφασης αφορά τη δημιουργία μιας ευρωπαϊκής υπηρεσίας με στόχο την αποτροπή των συγκρούσεων μεταξύ διαστημικών σκαφών ή μεταξύ διαστημικών σκαφών και υπολειμμάτων και την παρακολούθηση της ανεξέλεγκτης επανεισόδου ολόκληρων διαστημικών σκαφών ή τμημάτων τους στην ατμόσφαιρα της Γης. Με τεχνικούς όρους, η συγκεκριμένη υπηρεσία αναφέρεται ως ευρωπαϊκή υπηρεσία SST. Ακολουθώντας την προσέγγιση που προβλέπεται στην ανακοίνωση της Επιτροπής «Προς μια διαστημική στρατηγική της Ευρωπαϊκής Ένωσης στην υπηρεσία του πολίτη» του 2011[4], η παρούσα απόφαση καθιστά δυνατό τον ορισμό μιας εταιρικής σχέσης, όπου τα κράτη μέλη θα συνεισφέρουν με τους υπάρχοντες και μελλοντικούς πόρους τους στην ικανότητα SST σε ευρωπαϊκό επίπεδο και η Ένωση θα παρέχει το νομικό πλαίσιο και χρηματοδοτική συνεισφορά για την υλοποίηση των καθοριζόμενων ενεργειών. Το νομικό πλαίσιο ορίζει το σύστημα διακυβέρνησης και την πολιτική για τα δεδομένα σύμφωνα με τα σχετικά συμπεράσματα του Συμβουλίου. Τελευταίο αλλά εξίσου σημαντικό, οι προτεινόμενες ευρωπαϊκές υπηρεσίες SST υπηρετούν έναν σημαντικό στόχο της διαστημικής βιομηχανικής πολιτικής της ΕΕ (ο οποίος προσδιορίζεται στην ανακοίνωση της Επιτροπής σχετικά με τα στοιχεία της διαστημικής βιομηχανικής πολιτικής της ΕΕ, που πρόκειται να δημοσιευτεί το 2013), και συγκεκριμένα την επίτευξη ευρωπαϊκής τεχνολογικής ανεξαρτησίας σε καίριους τομείς και τη συνέχιση της ανεξάρτητης πρόσβασης στο διάστημα. 2. ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΑΝΤΙΚΤΥΠΟΥ Την υποβολή της πρότασης ακολουθεί μια εκτενής διαβούλευση με τα ενδιαφερόμενα μέρη και το κοινό. Συνοδεύεται από εκτίμηση αντικτύπου. Τα τελευταία έτη η ΓΔ Επιχειρήσεων και Βιομηχανίας ζήτησε τη γνώμη διάφορων μερών που ενδιαφέρονται και συμμετέχουν σε διαστημικά ζητήματα σχετικά με ποικίλους τομείς πιθανών μελλοντικών δραστηριοτήτων της ΕΕ στο διάστημα, και ιδίως σχετικά με την ανάπτυξη μιας ευρωπαϊκής υπηρεσίας επιτήρησης και παρακολούθησης του διαστήματος (SST). Η ανάπτυξη μιας υπηρεσίας αυτού του είδους αποτέλεσε επίσης το αντικείμενο πολιτικού διαλόγου μεταξύ των υπουργών της ΕΕ που είναι αρμόδιοι για θέματα διαστήματος. Τα βασικά συμπεράσματα των εν λόγω διαβουλεύσεων μπορούν να συνοψιστούν στα εξής: – Υπάρχει συναίνεση μεταξύ της ΕΕ και των υπουργών των κρατών μελών της ESA που είναι αρμόδιοι για θέματα διαστήματος ότι η ανάπτυξη μιας ευρωπαϊκής υπηρεσίας SST πρέπει να τελεί υπό την ηγεσία της ΕΕ και όχι της ESA. Αυτή η συναίνεση αντικατοπτρίζεται στα συμπεράσματα του Συμβουλίου που αναφέρθηκαν ανωτέρω. Ο βαθύτερος λόγος για αυτήν τη συναίνεση ήρθε στην επιφάνεια σε πολυάριθμες συζητήσεις: η ευρωπαϊκή υπηρεσία SST διαθέτει μια διάσταση ασφάλειας (επιτρέπει τη συγκέντρωση πληροφοριών που αφορούν πολιτικές και στρατιωτικές διαστημικές υποδομές και επιχειρήσεις κρατών μελών), με την οποία η ΕΕ, σε αντίθεση με την ESA, έχει αρμοδιότητα να ασχολείται και διαθέτει τα κατάλληλα εφόδια για αυτό. Η ΣΛΕΕ παρέχει στην ΕΕ την αρμοδιότητα να συντονίζει τη χρησιμοποίηση των διαστημικών συστημάτων, ενώ η ΕΕ διαθέτει επίσης την αρμοδιότητα και τους μηχανισμούς για να ανταποκριθεί στη διάσταση ασφάλειας μιας υπηρεσίας αυτού του είδους· τα κράτη μέλη θεωρούν ότι η ESA θα πρέπει να υποστηρίζει την ΕΕ σε αυτό το εγχείρημα (κάτι που πράττει ήδη μέσω του προπαρασκευαστικού προγράμματος SSA) αλλά, ως οργανισμός Ε&Α, δεν διαθέτει την αρμοδιότητα και τους απαραίτητους μηχανισμούς για να δημιουργήσει και να διοικεί μόνη της μια ευρωπαϊκή υπηρεσία SST. – Συγκεκριμένα, τα κράτη μέλη ζητούν από την ΕΕ να καθορίσει τη διακυβέρνηση και την πολιτική δεδομένων για μια ευρωπαϊκή υπηρεσία SST, να διαδραματίσει ενεργό ρόλο στη σύσταση της υπηρεσίας και να αξιοποιήσει με τον βέλτιστο τρόπο τους υπάρχοντες αισθητήρες και την υφιστάμενη εμπειρογνωμοσύνη. Τα κράτη μέλη έχουν επίσης ξεκάθαρη άποψη για τον τρόπο που θα πρέπει να ληφθούν υπόψη προβληματισμοί ασφάλειας: οι αισθητήρες SST πρέπει να παραμείνουν υπό εθνικό έλεγχο. Η εμπιστευτικότητα των πληροφοριών SST έχει τεθεί ως πρωταρχική αρχή της πολιτικής δεδομένων SST. Οι πληροφορίες SST πρέπει να αποδιαβαθμίζονται μόνο κατά περίπτωση όταν προκύπτει ανάγκη. – Υπάρχει συναίνεση μεταξύ της ΕΕ, των κρατών μελών της ESA και των εμπειρογνωμόνων ότι μια μελλοντική ευρωπαϊκή υπηρεσία SST πρέπει να αξιοποιήσει και να βασιστεί στους υφιστάμενους πόρους αισθητήρων οι οποίοι πρέπει να συνδεθούν μεταξύ τους και να λειτουργήσουν ως δίκτυο. Υπάρχει επίσης σύγκλιση για το ότι οι υφιστάμενοι πόροι δεν επαρκούν για να διασφαλίσουν ένα επιθυμητό επίπεδο επιδόσεων. Για να φτάσουν σε ένα επιθυμητό επίπεδο, θα πρέπει να κατασκευαστούν νέοι πόροι (όπως ραντάρ παρακολούθησης και επιτήρησης και τηλεσκόπια) και να ενσωματωθούν σε ένα ευρωπαϊκό σύστημα SST. Τα κράτη μέλη που ήδη διαθέτουν ικανότητα που σχετίζεται με αισθητήρες, αλλά και όσα επιθυμούν να αναπτύξουν σχετική ικανότητα, θα πρέπει να διαδραματίσουν πρωταγωνιστικό ρόλο στη δημιουργία της ευρωπαϊκής υπηρεσίας SST. – Συναίνεση έχει επιτευχθεί επίσης μεταξύ των κρατών μελών και των εμπειρογνωμόνων του τομέα για το γεγονός ότι, προκειμένου να συσταθεί και να λειτουργήσει μια ευρωπαϊκή υπηρεσία SST, πρέπει απαραιτήτως ως ελάχιστες προϋποθέσεις να γίνουν τα εξής: · να συνδεθούν οι περιορισμένοι υφιστάμενοι πόροι (κυρίως επίγεια τηλεσκόπια και ραντάρ που συλλέγουν πληροφορίες για τη θέση των δορυφόρων) και να αυξηθούν οι δυνατότητές τους κατασκευάζοντας και συνδέοντας νέους πόρους (λειτουργία ανίχνευσης μέσω αισθητήρων)· · να αναπτυχθεί μια λειτουργία επεξεργασίας που συνδυάζει και αναλύει τα συλλεγόμενα δεδομένα SST (λειτουργία επεξεργασίας)· · να δημιουργηθεί ένα γραφείο υποστήριξης που θα λειτουργεί 24 ώρες το εικοσιτετράωρο, θα αποτελεί τον συνδετικό κρίκο μεταξύ των χρηστών και θα εκδίδει προειδοποιήσεις για κινδύνους σύγκρουσης και επανεισόδους προς τους φορείς διαχείρισης δορυφόρων και τις αρμόδιες δημόσιες αρχές. – Στο πλαίσιο των πολυετών συζητήσεων που διεξήχθησαν, τα κράτη μέλη που διαθέτουν πόρους σχετικούς με την SST επέμεναν σε μια καίρια πτυχή διακυβέρνησης: λόγω προβληματισμών ασφάλειας, οι λειτουργίες ανίχνευσης και επεξεργασίας ενός μελλοντικού ευρωπαϊκού συστήματος SST πρέπει να εξακολουθήσουν να τελούν υπό τον έλεγχο των εθνικών αρμόδιων αρχών (που, σε ορισμένες περιπτώσεις, είναι στρατιωτικές αρχές). Η πλειονότητα των κρατών μελών υποστηρίζει την άποψη ότι, για να δημιουργηθεί μια ευρωπαϊκή υπηρεσία SST, τα κράτη μέλη που διαθέτουν επί του παρόντος πόρους ή πρόκειται να αποκτήσουν νέους πόρους θα μπορούσαν να συγκροτήσουν κοινοπραξία η οποία θα διαχειρίζεται, με τη μορφή δικτύου, και τη λειτουργία ανίχνευσης και τη λειτουργία επεξεργασίας. Τα κράτη μέλη τάσσονται επίσης υπέρ της ιδέας ότι η λειτουργία του γραφείου υποστήριξης θα πρέπει να αποτελεί αντικείμενο διαχείρισης είτε της ίδιας της κοινοπραξίας είτε άλλου φορέα με επαρκείς εγγυήσεις ασφάλειας, όπως το Δορυφορικό Κέντρο της Ευρωπαϊκής Ένωσης. Συγχρόνως, για λόγους εθνικής ασφάλειας, τα κράτη μέλη κατέστησαν σαφές ότι δεν πρόκειται να συνεργαστούν με εμπορικό παράγοντα στον τομέα αυτόν. – Υπάρχει συναίνεση ότι η ευρωπαϊκή υπηρεσία SST θα πρέπει να αναπτυχθεί σε στενή συνεργασία με τις Ηνωμένες Πολιτείες της Αμερικής. – Τα κράτη μέλη είναι πρόθυμα να καταστήσουν διαθέσιμους τους πόρους τους για τη σύσταση της ευρωπαϊκής υπηρεσίας SST. Υποστηρίζουν ότι, ως αντάλλαγμα, η ανάπτυξη της υπηρεσίας θα πρέπει να περιλαμβάνει χρηματοδότηση της ΕΕ και θα πρέπει, τουλάχιστον, να καλύπτει τις επιχειρήσεις που συνδέονται άμεσα με τη σύσταση της υπηρεσίας. Πέραν της διάθεσης των πόρων τους, τα κράτη μέλη είναι ανοικτά στο ενδεχόμενο να συνεισφέρουν και οικονομικά στη νέα υπηρεσία. Οι διαβουλεύσεις κατέδειξαν επίσης ότι η κοινή γνώμη γνωρίζει και υποστηρίζει την ανάγκη προστασίας των διαστημικών υποδομών. 3. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Η νομική βάση της πρότασης της Επιτροπής είναι το άρθρο 189 παράγραφος 2 της ΣΛΕΕ. Η πρόταση λαμβάνει τη μορφή απόφασης του Ευρωπαϊκού Κοινοβουλίου και του Συμβουλίου που αποφασίζουν σύμφωνα με τη συνήθη νομοθετική διαδικασία. Το κείμενο είναι γενικού χαρακτήρα και το περιεχόμενό του πρέπει να εφαρμόζεται απευθείας σε όλα τα κράτη μέλη, παρόλο που η συμμετοχή στη θέσπιση και τη λειτουργία του ευρωπαϊκού συστήματος SST δεν είναι υποχρεωτική. Η πρόταση καθορίζει τους στόχους της προτεινόμενης δράσης, συγκεκριμένα την παροχή υπηρεσιών επιτήρησης και παρακολούθησης του διαστήματος, το αντικείμενο των υπηρεσιών που θα παρέχονται, τις πτυχές διακυβέρνησης, καθώς και τους δημοσιονομικούς πόρους. Το κυρίως κείμενο συμπληρώνεται από ένα παράρτημα σχετικά με τις αρχές της πολιτικής δεδομένων SST που αποτελεί αναπόσπαστο τμήμα του. Η πρόταση είναι σύμφωνη με τις αρχές της επικουρικότητας και της αναλογικότητας. Ο στόχος της πρότασης, δηλαδή η στήριξη της δημιουργίας ευρωπαϊκών υπηρεσιών SST μέσω της συστράτευσης των υφιστάμενων εθνικών πόρων, υπερβαίνει τις χρηματοοικονομικές και τεχνικές ικανότητες ενός κράτους μέλους που ενεργεί μόνο του και μπορεί να επιτευχθεί σε ικανοποιητικό βαθμό μόνο στο επίπεδο της Ένωσης. Όσον αφορά την αναλογικότητα, η δράση της Ένωσης δεν ξεπερνά τα αναγκαία για την επίτευξη του στόχου της πρότασης στο βαθμό που, αφενός, η προβλεπόμενη δημοσιονομική επιβάρυνση αντιστοιχεί στο εκτιμώμενο κόστος ύστερα από σε βάθος αναλύσεις και, αφετέρου, το σχήμα διακυβέρνησης που επιλέγεται φαίνεται ότι είναι το καταλληλότερο. 4. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ Το πρόγραμμα SST παραμένει εντός των συνολικών κονδυλίων του προϋπολογισμού της ΕΕ που πρότεινε η Επιτροπή για το επόμενο πολυετές δημοσιονομικό πλαίσιο (ΠΔΠ). Δεν υποβάλλονται αιτήσεις χρηματοδότησης πέραν της πρότασης για το ΠΔΠ. Το άρθρο 11 παράγραφος 1 της πρότασης ορίζει ότι η χρηματοδότηση για το πρόγραμμα στήριξης της SST προέρχεται από άλλα σχετικά προγράμματα σε πλήρη συμβατότητα με τη νομική βάση τους. Η Ένωση θα υποστηρίζει τις δραστηριότητες μέσω επιχορηγήσεων (συμπεριλαμβανομένων κατ’ αποκοπήν ποσών). Δικαιούχοι αυτών των επιχορηγήσεων θα είναι τα συμμετέχοντα κράτη μέλη που συνεισφέρουν με εθνικούς πόρους στο ευρωπαϊκό σύστημα SST καθώς και το Δορυφορικό Κέντρο της ΕΕ (EUSC) όπου συνεργάζεται με τα συμμετέχοντα κράτη μέλη στη δημιουργία και τη διαχείριση της λειτουργίας που αφορά την παροχή υπηρεσιών SST, όπως αναφέρεται στο άρθρο 3 στοιχείο γ), και επιτελεί ρόλο «γραφείου υποστήριξης» της ΕΕ. Η ενδεικτική συνολική συνεισφορά της Ένωσης στην εφαρμογή του προγράμματος στήριξης ανέρχεται σε 70 εκατομμύρια ευρώ για το διάστημα 2014-2020 σε τρέχουσες τιμές. Ωστόσο, η εν λόγω συνολική συνεισφορά εξαρτάται από την έκβαση της εν εξελίξει διαδικασίας συναπόφασης σχετικά με το ΠΔΠ και τα σχετιζόμενα με αυτό προγράμματα από τα οποία θα πρέπει να αντληθούν τα κονδύλια για το πρόγραμμα στήριξης της SST. Επιπλέον, η ενωσιακή συνεισφορά θα εξαρτηθεί από τις αποφάσεις που θα ληφθούν στο πλαίσιο καθενός από τα σχετικά προγράμματα όσον αφορά τη χρήση της χρηματοδότησης για τις δραστηριότητες που θα συγχρηματοδοτηθούν από το πρόγραμμα στήριξης της SST. Το εκτιμώμενο κόστος των προγραμμάτων είναι το αποτέλεσμα διεξοδικών αναλύσεων και συζητήσεων με εμπειρογνώμονες, ιδίως από τους οργανισμούς διαστήματος ή παρόμοιους φορείς από τα κράτη μέλη και από την ESA. 2013/0064 (COD) Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τη θέσπιση προγράμματος στήριξης της επιτήρησης και παρακολούθησης του διαστήματος ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 189 παράγραφος 2, Έχοντας υπόψη την πρόταση της Ευρωπαϊκής Επιτροπής, Μετά τη διαβίβαση του σχεδίου νομοθετικής πράξης στα εθνικά κοινοβούλια, Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής[5], Έχοντας υπόψη τη γνώμη της Επιτροπής των Περιφερειών[6], Αποφασίζοντας σύμφωνα με τη συνήθη νομοθετική διαδικασία, Εκτιμώντας τα ακόλουθα: (1) Η Επιτροπή, στην ανακοίνωσή της με τίτλο «Προς μια διαστημική στρατηγική της Ευρωπαϊκής Ένωσης στην υπηρεσία του πολίτη»[7], υπογράμμισε ότι η συντρέχουσα αρμοδιότητα στον τομέα του διαστήματος που ανέθεσε στην Ένωση η Συνθήκη για τη λειτουργία της Ευρωπαϊκής Ένωσης (ΣΛΕΕ) συνοδεύεται από την ενισχυμένη εταιρική σχέση με τα κράτη μέλη. Η Επιτροπή τόνισε επίσης ότι κάθε νέα δράση πρέπει να βασίζεται στις υφιστάμενες ικανότητες και ότι πρέπει να καθοριστούν από κοινού οι ανάγκες για την οικοδόμηση νέων ικανοτήτων. (2) Το Συμβούλιο, στο ψήφισμά του της 26ης Σεπτεμβρίου 2008 με τίτλο «Για την προώθηση της Ευρωπαϊκής Διαστημικής Πολιτικής»[8], υπενθυμίζει ότι οι διαστημικοί πόροι είναι πλέον απαραίτητοι για την οικονομία μας και ότι πρέπει να εξασφαλιστεί η ασφάλειά τους. Υπογράμμισε «ότι η Ευρώπη […] πρέπει να αναπτύξει δυνατότητα για την εποπτεία και παρακολούθηση της διαστημικής της υποδομής και των διαστημικών αποβλήτων, αρχικά με βάση τους υφιστάμενους εθνικούς και ευρωπαϊκούς πόρους, αξιοποιώντας τις σχέσεις που μπορεί να αναπτυχθούν με άλλα κράτη εταίρους και τις δυνατότητές τους». (3) Το Συμβούλιο, στο ψήφισμά του με τίτλο «Παγκόσμιες προκλήσεις: πλήρης εκμετάλλευση των ευρωπαϊκών διαστημικών συστημάτων»[9] της 25ης Νοεμβρίου 2010, αναγνωρίζει ότι χρειάζεται μια μελλοντική ικανότητα διαστημικής επιτήρησης (στο εξής, θα αναφέρεται ως «SSA») σε ευρωπαϊκό επίπεδο, η οποία θα αναπτύξει και θα αξιοποιήσει υφιστάμενα εθνικά και ευρωπαϊκά στρατιωτικά και μη στρατιωτικά μέσα, και καλεί την Ευρωπαϊκή Επιτροπή και το Συμβούλιο να προτείνουν σύστημα διαχείρισης και πολιτική δεδομένων που θα επιτρέπει στα κράτη μέλη να συμβάλλουν με τις ανάλογες εθνικές ικανότητές τους και σύμφωνα με τις ισχύουσες απαιτήσεις και τους κανόνες ασφαλείας. Καλεί περαιτέρω «όλους τους ευρωπαϊκούς θεσμικούς φορείς να διερευνήσουν κατάλληλα μέτρα» τα οποία να βασίζονται σε καθορισμένες απαιτήσεις χρηστών του στρατιωτικού και μη στρατιωτικού τομέα, να κάνουν χρήση του συναφούς υλικού σύμφωνα με τις ισχύουσες απαιτήσεις ασφαλείας, και να λαμβάνουν υπόψη τα πρώτα αποτελέσματα του προπαρασκευαστικού προγράμματος SSA της ESA. (4) Τα συμπεράσματα του Συμβουλίου της 31ης Μαΐου 2011 σχετικά με την ανακοίνωση της Επιτροπής «Προς μια διαστημική στρατηγική της Ευρωπαϊκής Ένωσης στην υπηρεσία του πολίτη»[10] και το ψήφισμα του Συμβουλίου της 6ης Δεκεμβρίου 2011 «Προσανατολισμοί σχετικά με την προστιθέμενη αξία και οφέλη του διαστήματος για την ασφάλεια των Ευρωπαίων πολιτών»[11] επανέλαβαν την «ανάγκη να αναπτυχθεί αποτελεσματική δυνατότητα SSA σε ευρωπαϊκό επίπεδο» και κάλεσαν την Ένωση να «χρησιμοποιήσει με όσο το δυνατόν ευρύτερο τρόπο τους πόρους, τις ικανότητες και τις δεξιότητες που ήδη υπάρχουν ή αναπτύσσονται στα κράτη μέλη καθώς και σε ευρωπαϊκό και, κατά περίπτωση, διεθνές επίπεδο». Αναγνωρίζοντας τη διττή χρήση ενός τέτοιου συστήματος και λαμβάνοντας υπόψη την ιδιαίτερη διάστασή του όσον αφορά την ασφάλεια, το Συμβούλιο καλεί την Επιτροπή «σε συνεργασία με την Ύπατη Εκπρόσωπο [της Ένωσης για θέματα εξωτερικής πολιτικής και πολιτικής ασφαλείας], σε στενή συνεργασία με τον ΕΟΔ [ESA] και τα κράτη μέλη που διαθέτουν τέτοιους πόρους και ικανότητες και σε συνεννόηση με όλους τους εμπλεκόμενους φορείς να υποβάλουν προτάσεις για την πλήρη αξιοποίηση και ανάπτυξη των πόρων και των ικανοτήτων αυτών, προκειμένου να αναπτυχθεί μια δυνατότητα SSA ως δραστηριότητα σε ευρωπαϊκό επίπεδο και, στο πλαίσιο αυτό, να καθορίσουν μια κατάλληλη πολιτική διαχείρισης και δεδομένων που να λαμβάνει υπόψη την υψηλή ευαισθησία των δεδομένων SSA». (5) Τα διαστημικά υπολείμματα αποτελούν πλέον τη σοβαρότερη απειλή για τη βιωσιμότητα των διαστημικών δραστηριοτήτων. Ως εκ τούτου, θα πρέπει να θεσπιστεί πρόγραμμα στήριξης της επιτήρησης και παρακολούθησης του διαστήματος (στο εξής, θα αναφέρεται ως «SST») με σκοπό την υποστήριξη της δημιουργίας και της λειτουργίας υπηρεσιών που αφορούν την παρακολούθηση και τη χαρτογράφηση διαστημικών αντικειμένων, προκειμένου να αποτρέπονται ζημίες διαστημικών οχημάτων λόγω συγκρούσεων, καθώς και ζημίες στις επίγειες υποδομές ή τον ανθρώπινο πληθυσμό λόγω ανεξέλεγκτων επανεισόδων ολόκληρων διαστημικών οχημάτων ή των διαστημικών υπολειμμάτων τους στην ατμόσφαιρα της Γης. (6) Η παροχή υπηρεσιών SST θα ωφελήσει όλους τους δημόσιους και ιδιωτικούς φορείς διαχείρισης διαστημικών υποδομών, συμπεριλαμβανομένης της Ένωσης λαμβάνοντας υπόψη τις αρμοδιότητές της όσον αφορά τα διαστημικά προγράμματα της ΕΕ – το ευρωπαϊκό σύστημα πλοήγησης με υπέρθεση γεωστατικών δορυφόρων (EGNOS) και το Galileo εφαρμόζονται δυνάμει του κανονισμού (ΕΚ) αριθ. 683/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, σχετικά με τη συνέχιση της υλοποίησης των ευρωπαϊκών προγραμμάτων δορυφορικής ραδιοπλοήγησης (EGNOS και Galileo)[12] και Copernicus/GMES θεσπίστηκε από τον κανονισμό (ΕΕ) αριθ. 911/2010 του Ευρωπαϊκού Κοινοβουλίου και του Συμβουλίου της 22ας Σεπτεμβρίου 2010 για το ευρωπαϊκό πρόγραμμα παρακολούθησης της γης (GMES) και τις αρχικές του επιχειρήσεις (2011-2013)[13]. Οι ειδοποιήσεις επανεισόδου θα ωφελήσουν επίσης τις εθνικές δημόσιες αρχές που είναι αρμόδιες για την προστασία των πολιτών. (7) Οι υπηρεσίες SST θα πρέπει να λειτουργούν συμπληρωματικά στις ερευνητικές δραστηριότητες που σχετίζονται με την προστασία διαστημικών υποδομών και εκτελούνται στο πλαίσιο του προγράμματος «Ορίζοντας 2020» που θεσπίστηκε από τον [να προστεθεί αναφορά στον κανονισμό για το πρόγραμμα «Ορίζοντας 2020» μόλις εγκριθεί ο κανονισμός], καθώς και στις δραστηριότητες της Ευρωπαϊκής Υπηρεσίας Διαστήματος στον συγκεκριμένο τομέα. (8) Το πρόγραμμα στήριξης της SST θα πρέπει επίσης να συμπληρώνει τα υφιστάμενα μέτρα μετριασμού, όπως οι κατευθυντήριες γραμμές του Οργανισμού Ηνωμένων Εθνών (ΟΗΕ) για τον περιορισμό των διαστημικών υπολειμμάτων, ή άλλες πρωτοβουλίες, όπως η πρόταση της Ένωσης για έναν διεθνή κώδικα συμπεριφοράς για τις δραστηριότητες στο διάστημα. (9) Οι απαιτήσεις πολιτικών και στρατιωτικών χρηστών του συστήματος SSA ορίστηκαν στο έγγραφο εργασίας των υπηρεσιών της Επιτροπής με τίτλο «Απαιτήσεις υψηλού επιπέδου πολιτικών και στρατιωτικών χρηστών του ευρωπαϊκού συστήματος γνώσης της κατάστασης στο διάστημα»[14], που εγκρίθηκε από τα κράτη μέλη στη συνεδρίαση της επιτροπής πολιτικών υποθέσεων και ασφάλειας του Συμβουλίου στις 18 Νοεμβρίου 2011[15]. Η παροχή υπηρεσιών SST θα πρέπει να εξυπηρετεί μόνο μη στρατιωτικούς σκοπούς. Αμιγώς στρατιωτικές απαιτήσεις δεν θα πρέπει να εξετάζονται από την παρούσα απόφαση. (10) Η λειτουργία των υπηρεσιών SST θα πρέπει να βασίζεται σε μια εταιρική σχέση μεταξύ της Ένωσης και των κρατών μελών και να χρησιμοποιεί υφιστάμενη και μελλοντική εμπειρογνωμοσύνη και υφιστάμενους και μελλοντικούς πόρους, όπως μαθηματική ανάλυση, τεχνογνωσία κατάρτισης μοντέλων και διάθεση επίγειων ραντάρ ή τηλεσκοπίων από τα συμμετέχοντα κράτη μέλη. Τα κράτη μέλη διατηρούν την κυριότητα και τον έλεγχο των οικείων πόρων τους και παραμένουν υπεύθυνα για τη λειτουργία, τη συντήρηση και την ανανέωσή τους. (11) Το Δορυφορικό Κέντρο της Ευρωπαϊκής Ένωσης (EUSC), ένας οργανισμός της Ένωσης που ιδρύθηκε από την κοινή δράση του Συμβουλίου, της 20ής Ιουλίου 2001, για την ίδρυση Δορυφορικού Κέντρου της Ευρωπαϊκής Ένωσης (2001/555/ΚΕΠΠΑ)[16] και παρέχει υπηρεσίες πληροφόρησης με γεωχωρικές εικόνες και προϊόντα με ποικίλα επίπεδα διαβάθμισης σε πολιτικούς και στρατιωτικούς χρήστες, θα μπορούσε να είναι αρμόδιο για τη λειτουργία και την παροχή υπηρεσιών SST. Η εμπειρογνωμοσύνη του Δορυφορικού Κέντρου όσον αφορά τον χειρισμό εμπιστευτικών πληροφοριών σε ένα ασφαλές περιβάλλον και οι στενοί θεσμικοί δεσμοί του με τα κράτη μέλη διευκολύνουν την παροχή υπηρεσιών SST. Προϋπόθεση για τη συμμετοχή του EUSC στο πρόγραμμα στήριξης της SST είναι η τροποποίηση της κοινής δράσης του Συμβουλίου, καθώς επί του παρόντος δεν προβλέπει δράση του EUSC στον τομέα της SST. (12) Ακριβείς πληροφορίες σχετικά με τη φύση, τις προδιαγραφές και τη θέση συγκεκριμένων διαστημικών αντικειμένων ενδέχεται να επηρεάσουν την ασφάλεια της Ευρωπαϊκής Ένωσης ή των κρατών μελών της. Ως εκ τούτου, θα πρέπει να ληφθούν επαρκώς υπόψη προβληματισμοί ασφάλειας όσον αφορά τη δημιουργία και τη λειτουργία του δικτύου αισθητήρων SST, την ικανότητα επεξεργασίας και ανάλυσης δεδομένων SST και την παροχή υπηρεσιών SST. Συνεπώς, είναι απαραίτητο να θεσπιστούν στην παρούσα απόφαση γενικές διατάξεις σχετικά με τη χρήση και την ασφαλή ανταλλαγή δεδομένων και πληροφοριών SST μεταξύ των κρατών μελών, του EUSC και των αποδεκτών των υπηρεσιών SST. Επιπλέον, η Ευρωπαϊκή Επιτροπή και η Ευρωπαϊκή Υπηρεσία Εξωτερικής Δράσης θα πρέπει να καθορίσουν τους μηχανισμούς συντονισμού που είναι απαραίτητοι για την αντιμετώπιση θεμάτων που αφορούν την ασφάλεια του προγράμματος στήριξης της SST. (13) Τα συμμετέχοντα κράτη μέλη και το EUSC θα πρέπει να είναι υπεύθυνα για τη διαπραγμάτευση και την εφαρμογή των διατάξεων σχετικά με τη χρήση και την ασφαλή ανταλλαγή δεδομένων και πληροφοριών SST. Οι διατάξεις σχετικά με τη χρήση και την ανταλλαγή δεδομένων και πληροφοριών SST που ορίζονται στην παρούσα απόφαση και στη συμφωνία μεταξύ των συμμετεχόντων κρατών μελών και του EUSC θα πρέπει να λαμβάνουν υπόψη τις συστάσεις για την ασφάλεια των δεδομένων SST που ενέκρινε η επιτροπή ασφάλειας του Συμβουλίου.[17] (14) Η επιτροπή ασφάλειας του Συμβουλίου συνέστησε τη δημιουργία μιας δομής διαχείρισης κινδύνου προκειμένου να διασφαλίζεται ότι ζητήματα ασφάλειας δεδομένων λαμβάνονται δεόντως υπόψη κατά την υλοποίηση του προγράμματος στήριξης της SST. Για τον σκοπό αυτόν, τα συμμετέχοντα κράτη μέλη και το EUSC θα πρέπει να θεσπίσουν τις κατάλληλες δομές και διαδικασίες διαχείρισης κινδύνου. (15) Το πρόγραμμα στήριξης της SST θα πρέπει να χρηματοδοτείται από την Ένωση σύμφωνα με τον κανονισμό (ΕE, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης[18]. Η ενωσιακή χρηματοδότηση για το πρόγραμμα στήριξης της SST θα πρέπει να προέλθει από σχετικά προγράμματα που προβλέπονται στο πολυετές δημοσιονομικό πλαίσιο για την περίοδο 2014-2020. (16) Τα οικονομικά συμφέροντα της Ένωσης θα πρέπει να προστατευθούν με αναλογικά μέτρα σε όλο τον κύκλο των δαπανών, όπου συμπεριλαμβάνονται η πρόληψη, ο εντοπισμός και η διερεύνηση παρατυπιών, η ανάκτηση απολεσθέντων, αχρεωστήτως καταβληθέντων ή κακώς χρησιμοποιηθέντων κονδυλίων και, ενδεχομένως, η επιβολή κυρώσεων. (17) Προκειμένου να διασφαλιστούν ενιαίοι όροι εφαρμογής της παρούσας απόφασης όσον αφορά την έγκριση πολυετούς προγράμματος εργασίας και τη συμμόρφωση των κρατών μελών με τα κριτήρια συμμετοχής στο πρόγραμμα στήριξης της SST, θα πρέπει να ανατεθούν στην Επιτροπή εκτελεστικές αρμοδιότητες. Οι αρμοδιότητες αυτές θα πρέπει να ασκούνται σύμφωνα με τον κανονισμό (ΕΕ) αριθ. 182/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για τη θέσπιση κανόνων και γενικών αρχών σχετικά με τους τρόπους ελέγχου από τα κράτη μέλη της άσκησης των εκτελεστικών αρμοδιοτήτων από την Επιτροπή[19]. (18) Καθώς οι στόχοι της παρούσας απόφασης, συγκεκριμένα η υποστήριξη δράσεων που στοχεύουν στη δημιουργία και τη λειτουργία του δικτύου αισθητήρων, η δημιουργία της ικανότητας επεξεργασίας και ανάλυσης δεδομένων SST, και η σύσταση και λειτουργία υπηρεσιών SST, δεν μπορούν να επιτευχθούν επαρκώς από τα κράτη μέλη επειδή υπερβαίνουν τις χρηματοδοτικές και τεχνικές ικανότητές τους όταν ενεργούν μόνα τους, και μπορούν, ως εκ τούτου, λόγω της κλίμακας της απόφασης, να επιτευχθούν καλύτερα σε ενωσιακό επίπεδο, η Ένωση μπορεί να θεσπίσει μέτρα σύμφωνα με την αρχή της επικουρικότητας που ορίζεται στο άρθρο 5 της συνθήκης για την Ευρωπαϊκή Ένωση. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Θέσπιση του προγράμματος Θεσπίζεται πρόγραμμα επιτήρησης και παρακολούθησης του διαστήματος (στο εξής θα αναφέρεται ως «SST») για την περίοδο από την 1η Ιανουαρίου 2014 έως την 31η Δεκεμβρίου 2020. Άρθρο 2 Ορισμοί Για τους σκοπούς της παρούσας απόφασης, ισχύουν οι ακόλουθοι ορισμοί: (1) «διαστημικό αντικείμενο»: κάθε τεχνητό ή φυσικό αντικείμενο που υπάρχει στο διάστημα· (2) «διαστημικό σκάφος»: κάθε τεχνητό αντικείμενο που εξυπηρετεί συγκεκριμένο σκοπό, συμπεριλαμβανομένων των τεχνητών δορυφόρων· (3) «διαστημικά υπολείμματα»: διαστημικά σκάφη ή τμήματα διαστημικών σκαφών που δεν εξυπηρετούν πλέον έναν συγκεκριμένο σκοπό, συμπεριλαμβανομένων τμημάτων πυραύλων ή τεχνητών δορυφόρων, ή ανενεργοί τεχνητοί δορυφόροι· (4) «αισθητήρας SST»: συσκευή ή συνδυασμός συσκευών, όπως επίγεια ή διαστημικά ραντάρ ή τηλεσκόπια, που δύναται να μετρήσει φυσικές παραμέτρους σχετικά με διαστημικά αντικείμενα, όπως μέγεθος, θέση και ταχύτητα· (5) «δεδομένα SST»: φυσικές παράμετροι διαστημικών αντικειμένων που λαμβάνονται μέσω αισθητήρων SST. (6) «πληροφορίες SST»: δεδομένα SST που έχουν υποστεί επεξεργασία και γίνονται εύκολα κατανοητά από τον παραλήπτη. Άρθρο 3 Στόχοι του προγράμματος στήριξης της SST Οι στόχοι του προγράμματος στήριξης της SST έγκεινται στην υποστήριξη δράσεων που αποσκοπούν στη δημιουργία ικανότητας SST και, συγκεκριμένα: α) στη δημιουργία και τη διαχείριση λειτουργίας ανίχνευσης, αποτελούμενης από ένα δίκτυο επίγειων ή διαστημικών υφιστάμενων εθνικών αισθητήρων για τη χαρτογράφηση και την παρακολούθηση διαστημικών αντικειμένων· β) στη δημιουργία και τη διαχείριση λειτουργίας επεξεργασίας για την επεξεργασία και την ανάλυση των δεδομένων SST που συλλέγουν οι αισθητήρες, συμπεριλαμβανομένης της ικανότητας εντοπισμού και αναγνώρισης διαστημικών αντικειμένων και της δημιουργίας και τήρησης καταλόγου αυτών· γ) στη δημιουργία και τη διαχείριση λειτουργίας παροχής υπηρεσιών SST στους φορείς διαχείρισης διαστημικών σκαφών και τις δημόσιες αρχές. Άρθρο 4 Υπηρεσίες SST 1. Οι υπηρεσίες που αναφέρονται στο άρθρο 3 στοιχείο γ) συνίστανται στα εξής: α) αξιολόγηση κινδύνου σύγκρουσης μεταξύ διαστημικών σκαφών ή μεταξύ διαστημικών σκαφών και διαστημικών υπολειμμάτων και έκδοση προειδοποιήσεων αποφυγής σύγκρουσης κατά την εκτόξευση διαστημικών αντικειμένων και τη λειτουργία τους σε τροχιά· β) εντοπισμός και αξιολόγηση κινδύνου αναφορικά με εκρήξεις ή αποκολλήσεις ή συγκρούσεις σε τροχιά· γ) αξιολόγηση κινδύνου και προειδοποιήσεις σχετικά με την επανείσοδο διαστημικών αντικειμένων και διαστημικών υπολειμμάτων στην ατμόσφαιρα της Γης, και πρόβλεψη του χρόνου και του σημείου πρόσκρουσης. 2. Οι υπηρεσίες SST παρέχονται στα κράτη μέλη, το Συμβούλιο, την Επιτροπή, την ΕΥΕΔ, τους δημόσιους και ιδιωτικούς φορείς διαχείρισης διαστημικών σκαφών, καθώς και στις δημόσιες αρχές που ασχολούνται με την προστασία των πολιτών. Οι υπηρεσίες SST παρέχονται σε συμμόρφωση προς τις διατάξεις του άρθρου 9 για τη χρήση και την ανταλλαγή δεδομένων και πληροφοριών SST. 3. Τα συμμετέχοντα κράτη μέλη, το EUSC και η Επιτροπή δεν υπέχουν ευθύνη για τυχόν ζημίες που προκαλούνται από την απουσία ή τη διακοπή της παροχής των υπηρεσιών SST, από καθυστερημένη παροχή των εν λόγω υπηρεσιών ή από ανακριβείς πληροφορίες που παρέχονται μέσω των υπηρεσιών SST. Άρθρο 5 Δράσεις που υποστηρίζονται από το πρόγραμμα 1. Το πρόγραμμα στήριξης της SST υποστηρίζει τις δράσεις που αναλαμβάνονται για την επίτευξη των στόχων που τίθενται στο άρθρο 3, τις δράσεις που προβλέπονται στο πρόγραμμα εργασίας που αναφέρεται στο άρθρο 6 παράγραφος 2 και υπό τους ειδικούς όρους που παρατίθενται στο άρθρο 7. 2. Το πρόγραμμα στήριξης της SST δεν υποστηρίζει την ανάπτυξη νέων αισθητήρων SST. 3. Η Ένωση συγχρηματοδοτεί τις δράσεις που αναφέρονται στην παράγραφο 1, μεταξύ άλλων μέσω επιχορηγήσεων σύμφωνα με τον κανονισμό (ΕΕ) αριθ. XXX/2012. Άρθρο 6 Ο ρόλος της Ευρωπαϊκής Επιτροπής 1. Η Επιτροπή: α) διαχειρίζεται τα κονδύλια που πρόκειται να διατεθούν στο πρόγραμμα στήριξης της SST και διασφαλίζει την εφαρμογή του προγράμματος στήριξης της SST· β) λαμβάνει τα απαραίτητα μέτρα για τον προσδιορισμό, τον έλεγχο, τον περιορισμό και την παρακολούθηση των κινδύνων που σχετίζονται με το πρόγραμμα· γ) θεσπίζει, σε συνεργασία με την Ευρωπαϊκή Υπηρεσία Εξωτερικής Δράσης, τους απαραίτητους μηχανισμούς συντονισμού προκειμένου να διασφαλιστεί η ασφάλεια του προγράμματος. 2. Η Επιτροπή εγκρίνει εκτελεστικές πράξεις για τη θέσπιση πολυετούς προγράμματος εργασίας για το πρόγραμμα στήριξης της SST συμπληρώνοντας, όπου κρίνεται σκόπιμο, τα προγράμματα εργασίας που προβλέπονται στο πλαίσιο των προγραμμάτων που αναφέρονται στο άρθρο 11 παράγραφος 1. Το πρόγραμμα εργασίας προσδιορίζει τους επιδιωκόμενους στόχους, τα αναμενόμενα αποτελέσματα, τις χρηματοδοτούμενες δράσεις, το χρονοδιάγραμμα υλοποίησης των εν λόγω δράσεων, τη μέθοδο εφαρμογής, το μέγιστο ποσοστό συγχρηματοδότησης της Ένωσης και τους ειδικούς όρους που ισχύουν για τις επιχορηγήσεις της Ένωσης στο πλαίσιο του προγράμματος στήριξης της SST. Οι εν λόγω εκτελεστικές πράξεις εγκρίνονται σύμφωνα με τη διαδικασία εξέτασης που προβλέπεται στο άρθρο 14 παράγραφος 2. Άρθρο 7 Συμμετοχή των κρατών μελών 1. Τα κράτη μέλη που επιθυμούν να συμμετέχουν στην υλοποίηση των στόχων που παρατίθενται στο άρθρο 3 υποβάλλουν αίτηση στην Επιτροπή αποδεικνύοντας τη συμμόρφωσή τους προς τα εξής κριτήρια: α) κατοχή αισθητήρων SST και επαρκών τεχνικών και ανθρωπίνων πόρων για τη λειτουργία τους ή ικανοτήτων επεξεργασίας δεδομένων· β) κατάρτιση σχεδίου δράσης για την υλοποίηση των στόχων που παρατίθενται στο άρθρο 3. 2. Η Επιτροπή εκδίδει εκτελεστικές αποφάσεις σχετικά με τη συμμόρφωση των κρατών μελών προς τα κριτήρια που αναφέρονται στην παράγραφο 1. Οι εν λόγω εκτελεστικές πράξεις εγκρίνονται σύμφωνα με τη διαδικασία εξέτασης που προβλέπεται στο άρθρο 14 παράγραφος 2. 3. Τα κράτη μέλη που πληρούν τα κριτήρια που παρατίθενται στην παράγραφο 1 συνάπτουν τη συμφωνία που αναφέρεται στο άρθρο 10. 4. Τα κράτη μέλη που πληρούν τα κριτήρια που ορίζονται στην παράγραφο 1 και είναι συμβαλλόμενα μέρη της συμφωνίας που αναφέρεται στο άρθρο 10 είναι επιλέξιμα για χρηματοδοτική ενίσχυση από τα πρόγραμμα στήριξης της SST. Η Επιτροπή δημοσιεύει και επικαιροποιεί στον δικτυακό τόπο της τον κατάλογο των κρατών μελών. Άρθρο 8 Συμμετοχή του Δορυφορικού Κέντρου της Ευρωπαϊκής Ένωσης Το Δορυφορικό Κέντρο της Ευρωπαϊκής Ένωσης (EUSC) συμμετέχει στην υλοποίηση του στόχου που περιγράφεται στο άρθρο 3 στοιχείο γ) και είναι επιλέξιμο για χρηματοδοτική ενίσχυση από το πρόγραμμα στήριξης της SST με την επιφύλαξη της σύναψης της συμφωνίας που αναφέρεται στο άρθρο 10. Άρθρο 9 Χρήση και ανταλλαγή δεδομένων και πληροφοριών SST Η χρήση και η ανταλλαγή δεδομένων και πληροφοριών SST για τους σκοπούς υλοποίησης των στόχων που αναφέρονται στο άρθρο 3 υπόκεινται στους ακόλουθους κανόνες: δ) η μη εγκεκριμένη κοινοποίηση δεδομένων και πληροφοριών αποτρέπεται, ενώ παράλληλα παρέχεται η δυνατότητα για αποτελεσματική λειτουργία και μεγιστοποίηση της χρήσης των παραγόμενων πληροφοριών· ε) διασφαλίζεται η ασφάλεια των δεδομένων SST· στ) οι πληροφορίες που παράγονται στο πλαίσιο του προγράμματος στήριξης της SST καθίστανται διαθέσιμες με βάση την ανάγκη γνώσης, σύμφωνα με τις οδηγίες και τους κανόνες ασφάλειας του φορέα προέλευσης των πληροφοριών και του κατόχου του διαστημικού αντικειμένου το οποίο αφορούν οι εν λόγω πληροφορίες. Άρθρο 10 Συντονισμός των επιχειρησιακών δραστηριοτήτων Τα κράτη μέλη που πληρούν τα κριτήρια που παρατίθενται στο άρθρο 7 παράγραφος 1 και το EUSC συνάπτουν συμφωνία στην οποία καθορίζονται οι κανόνες και οι μηχανισμοί της μεταξύ τους συνεργασίας για την υλοποίηση των στόχων του άρθρου 3. Συγκεκριμένα, η συμφωνία περιλαμβάνει διατάξεις για τα ακόλουθα: α) χρήση και ανταλλαγή δεδομένων και πληροφοριών SST λαμβάνοντας υπόψη τις συστάσεις με τίτλο «Πολιτική δεδομένων του συστήματος γνώσης της κατάστασης στο διάστημα – συστάσεις για πτυχές ασφάλειας» που ενέκρινε η επιτροπή ασφάλειας του Συμβουλίου[20]· β) δημιουργία μιας δομής διαχείρισης κινδύνου προκειμένου να διασφαλίζεται η εφαρμογή των διατάξεων σχετικά με τη χρήση και την ασφαλή ανταλλαγή δεδομένων και πληροφοριών SST. Άρθρο 11 Χρηματοδότηση του προγράμματος στήριξης της SST 1. Η ενωσιακή χρηματοδότηση για το πρόγραμμα στήριξης της SST προέρχεται από άλλα προγράμματα που προβλέπονται στο πολυετές δημοσιονομικό πλαίσιο για την περίοδο 2014-2020 σε πλήρη συμβατότητα με τη νομική βάση τους. Τα σχετικά προγράμματα από τα οποία θα μπορούσαν να αντληθούν κονδύλια περιλαμβάνουν τα προγράμματα που θεσπίζονται με τις ακόλουθες πράξεις: α) κανονισμός (ΕΕ) αριθ. […] του Ευρωπαϊκού Κοινοβουλίου και του Συμβουλίου για τη δημιουργία και τη λειτουργία των ευρωπαϊκών συστημάτων δορυφορικής ραδιοπλοήγησης[21], άρθρο 1, άρθρο 3 στοιχεία γ) και δ) και άρθρο 4· β) απόφαση αριθ. […] του Συμβουλίου για τον καθορισμό του ειδικού προγράμματος υλοποίησης του προγράμματος Ορίζοντας 2020[22], άρθρο 2 παράγραφος 2 στοιχεία β) και γ), παράρτημα μέρος ΙΙ, σημείο 1.6.2 στοιχείο δ) και παράρτημα μέρος ΙΙΙ, σημείο 6.3.4· γ) κανονισμός (ΕΕ) αριθ. […] του Ευρωπαϊκού Κοινοβουλίου και του Συμβουλίου για τη θέσπιση, στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων[23], άρθρο 3 παράγραφος 2 στοιχείο β) και παράγραφος 3 στοιχείο ε). 2. Οι ετήσιες πιστώσεις εγκρίνονται από την από την αρμόδια για τον προϋπολογισμό αρχή εντός των ορίων που προβλέπονται για τη συγκεκριμένη δραστηριότητα στο πλαίσιο των προγραμμάτων από τα οποία αντλήθηκαν τα κονδύλια. Άρθρο 12 Προστασία των οικονομικών συμφερόντων της Ένωσης 1. Κατά την εκτέλεση δράσεων χρηματοδοτούμενων βάσει της παρούσας απόφασης, η Επιτροπή λαμβάνει κατάλληλα μέτρα που εξασφαλίζουν την προστασία των οικονομικών συμφερόντων της Ένωσης με την εφαρμογή προληπτικών μέτρων κατά της απάτης, της διαφθοράς και κάθε άλλης παράνομης δραστηριότητας, με τη διενέργεια αποτελεσματικών ελέγχων και, σε περίπτωση παρατυπιών, με την ανάκτηση των αχρεωστήτως καταβληθέντων ποσών και, εφόσον χρειαστεί, με την επιβολή αποτελεσματικών, αναλογικών και αποτρεπτικών κυρώσεων. 2. Η Επιτροπή ή οι εκπρόσωποί της και το Ελεγκτικό Συνέδριο έχουν την εξουσία να ελέγχουν, βάσει εγγράφων και επιτόπιων ελέγχων, όλους τους δικαιούχους, τους εργολάβους και τους υπεργολάβους που έχουν λάβει χρηματοδότηση από την Ένωση στο πλαίσιο του προγράμματος. Η Ευρωπαϊκή Υπηρεσία Καταπολέμησης της Απάτης (OLAF) εξουσιοδοτείται να διενεργεί επιτόπιους ελέγχους και επιθεωρήσεις οικονομικών φορέων τους οποίους αφορά, άμεσα ή έμμεσα, αυτή η χρηματοδότηση σύμφωνα με τις διαδικασίες που ορίζει ο κανονισμός (Ευρατόμ, EΚ) αριθ. 2185/96[24] του Συμβουλίου για να τεκμηριώνει την ύπαρξη απάτης, διαφθοράς ή άλλης παράνομης δραστηριότητας, συνδεόμενης με συμφωνία ή απόφαση επιχορήγησης ή σύμβαση ενωσιακής χρηματοδότησης, σε βάρος των οικονομικών συμφερόντων της Ευρωπαϊκής Ένωσης. Με την επιφύλαξη του πρώτου και του δεύτερου εδαφίου, στις συμφωνίες συνεργασίας με τρίτες χώρες και διεθνείς οργανισμούς και τις συμφωνίες, αποφάσεις και συμβάσεις επιχορήγησης που απορρέουν από την εφαρμογή της παρούσας απόφασης, προβλέπεται ρητά η διενέργεια αυτών των λογιστικών ελέγχων, επιτόπιων ελέγχων και επιθεωρήσεων από την Επιτροπή, το Ελεγκτικό Συνέδριο και την OLAF. 3. Κατά τη διάρκεια των πέντε ετών που ακολουθούν την τελευταία πληρωμή για μια δράση, ο δικαιούχος της χρηματοδοτικής στήριξης για τις δράσεις που αναφέρονται στο άρθρο 3 τηρεί στη διάθεση της Επιτροπής όλα τα δικαιολογητικά για τις δαπάνες που σχετίζονται με την εν λόγω δράση. Άρθρο 13 Παρακολούθηση και αξιολόγηση 1. Η Επιτροπή παρακολουθεί την υλοποίηση του προγράμματος στήριξης της SST. 2. Έως την 1η Ιουλίου 2018, η Επιτροπή υποβάλει στο Ευρωπαϊκό Κοινοβούλιο και το Συμβούλιο έκθεση αξιολόγησης σχετικά με την υλοποίηση του προγράμματος στήριξης της SST. Στην εν λόγω έκθεση συμπεριλαμβάνονται συστάσεις σχετικά με την ανανέωση, την τροποποίηση ή την αναστολή των δράσεων που υποστηρίζονται από το πρόγραμμα στήριξης της SST λαμβάνοντας υπόψη τα ακόλουθα: α) την επίτευξη των στόχων του προγράμματος στήριξης της SST, όσον αφορά και τα αποτελέσματα και τις επιπτώσεις των δράσεων που υποστηρίζονται από το πρόγραμμα στήριξης της SST· β) την αποτελεσματική χρήση των πόρων. Άρθρο 14 Διαδικασία επιτροπής 1. Η Ευρωπαϊκή Επιτροπή επικουρείται από επιτροπή. Πρόκειται για επιτροπή κατά την έννοια του κανονισμού (ΕΕ) αριθ. 182/2011. 2. Οσάκις γίνεται αναφορά στην παρούσα παράγραφο, εφαρμόζεται το άρθρο 5 του κανονισμού (ΕΕ) αριθ. 182/2011. Άρθρο 15 Έναρξη ισχύος Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΤΙΣ ΠΡΟΤΑΣΕΙΣ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Τίτλος της πρότασης/πρωτοβουλίας 1.2. Σχετικός(-οί) τομέας(-είς) πολιτικής στη δομή ΔΒΔ/ΠΒΔ 1.3. Χαρακτήρας της πρότασης/πρωτοβουλίας 1.4. Στόχος(-οι) 1.5. Αιτιολόγηση της πρότασης/πρωτοβουλίας 1.6. Διάρκεια και δημοσιονομικές επιπτώσεις 1.7. Προβλεπόμενος(-οι) τρόπος(-οι) διαχείρισης 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις για την παρακολούθηση και την υποβολή εκθέσεων 2.2. Σύστημα διαχείρισης και ελέγχου 2.3. Μέτρα για την πρόληψη της απάτης και των παρατυπιών 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) των δαπανών του προϋπολογισμού που επηρεάζονται 3.2. Εκτιμώμενες επιπτώσεις στις δαπάνες 3.2.1. Συνοπτική παρουσίαση των εκτιμώμενων επιπτώσεων στις δαπάνες 3.2.2. Εκτιμώμενη επίπτωση στις επιχειρησιακές πιστώσεις 3.2.3. Εκτιμώμενη επίπτωση στις πιστώσεις διοικητικής φύσεως 3.2.4. Συμβατότητα με το ισχύον πολυετές δημοσιονομικό πλαίσιο 3.2.5. Συμμετοχή τρίτων στη χρηματοδότηση 3.3. Εκτιμώμενες επιπτώσεις στα έσοδα ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΤΙΣ ΠΡΟΤΑΣΕΙΣ 1. ΠΛΑΙΣΙΟ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 1.1. Τίτλος της πρότασης/πρωτοβουλίας Απόφαση του Ευρωπαϊκού Κοινοβουλίου και του Συμβουλίου για τη θέσπιση προγράμματος στήριξης της επιτήρησης και παρακολούθησης του διαστήματος (SST) 1.2. Σχετικός(-οί) τομέας(-είς) πολιτικής στη δομή ΔΒΔ/ΠΒΔ[25] Τίτλος ΧΧ – Διοικητικές δαπάνες Τίτλος 02 – Επιχειρήσεις και βιομηχανία Τίτλος 18 – Εσωτερικές υποθέσεις 1.3. Χαρακτήρας της πρότασης/πρωτοβουλίας ý Η πρόταση/πρωτοβουλία αφορά νέα δράση ¨ Η πρόταση/πρωτοβουλία αφορά νέα δράση μετά από πιλοτικό έργο/προπαρασκευαστική δράση[26] ¨ Η πρόταση/πρωτοβουλία αφορά την παράταση υφιστάμενης δράσης ¨ Η πρόταση/πρωτοβουλία αφορά αλλαγή προσανατολισμού δράσης προς νέα δράση 1.4. Στόχοι 1.4.1. Ο(Οι) πολυετής(-είς) στρατηγικός(-οί) στόχος(-οι) της Επιτροπής που αφορά η πρόταση/πρωτοβουλία Στόχος της πρότασης είναι να καταρτίσει το πλαίσιο δημιουργίας των αναγκαίων δομών για την προστασία της μακροπρόθεσμης διαθεσιμότητας και ασφάλειας των ευρωπαϊκών και εθνικών διαστημικών υποδομών και υπηρεσιών που είναι απαραίτητες για την εύρυθμη λειτουργία των ευρωπαϊκών οικονομιών και κοινωνιών και την ασφάλεια των ευρωπαίων πολιτών. Πιο συγκεκριμένα, η δομή που θα δημιουργηθεί αποσκοπεί να αυξήσει την ικανότητα της ΕΕ i) να μειώνει τους κινδύνους που σχετίζονται με την εκτόξευση ευρωπαϊκών διαστημικών σκαφών· ii) να αξιολογεί και να μειώνει τους κινδύνους σύγκρουσης που απειλούν λειτουργίες ευρωπαϊκών διαστημικών σκαφών σε τροχιά, και να παρέχει στους φορείς διαχείρισης διαστημικών σκαφών τη δυνατότητα να σχεδιάζουν και να εφαρμόζουν αποτελεσματικότερα μέτρα μετριασμού (π.χ. πιο ακριβείς ελιγμοί αποφυγής σύγκρουσης· αποφυγή περιττών ελιγμών που είναι από μόνοι τους επικίνδυνοι και μειώνουν τη διάρκεια ζωής ενός δορυφόρου)· iii) να παρακολουθεί μη ελεγχόμενες επανεισόδους διαστημικών σκαφών ή των υπολειμμάτων τους στην ατμόσφαιρα της Γης και να παρέχει ακριβέστερες και αποτελεσματικότερες έγκαιρες προειδοποιήσεις σε διοικήσεις εθνικής ασφάλειας και προστασίας των πολιτών/διαχείρισης καταστροφών, με σκοπό τη μείωση των πιθανών κινδύνων για την ασφάλεια και την υγεία των ευρωπαίων πολιτών, καθώς και τον περιορισμό πιθανών ζημιών σε καίριες επίγειες υποδομές. Συνεπώς, η παρούσα πρόταση συμβάλλει στη διασφάλιση της επιτυχίας των εμβληματικών προγραμμάτων Galileo, EGNOS και GMES της ΕΕ, τα οποία αποτελούν αναπόσπαστο τμήμα της στρατηγικής «Ευρώπη 2020» και των πολιτικών βιώσιμης ανάπτυξης. 1.4.2. Ειδικός(-οί) στόχος(-οι) και σχετική(-ές) δραστηριότητα(-ες) ΔΒΔ/ΠΒΔ Ειδικός στόχος αριθ. 1 Κατάρτιση του ρυθμιστικού πλαισίου για τη δημιουργία και τη διαχείριση της λειτουργίας ανίχνευσης (δίκτυο αισθητήρων SST που κατέχουν τα κράτη μέλη) και της λειτουργίας επεξεργασίας της SST Ειδικός στόχος αριθ. 2 Κατάρτιση του ρυθμιστικού πλαισίου για τη δημιουργία και τη διαχείριση της παροχής υπηρεσιών SST προς δημόσιους και ιδιωτικούς φορείς διαχείρισης διαστημικών σκαφών και δημόσιες αρχές-χρήστες Οικείες δραστηριότητες ΔΒΔ/ΠΒΔ Κεφάλαιο XX 01 – Διοικητικές δαπάνες ανά τομέα πολιτικής 1.4.3. Προσδοκώμενα αποτελέσματα και επιπτώσεις Προσδιορίζονται τα αποτελέσματα που αναμένεται να έχει η πρόταση/πρωτοβουλία όσον αφορά τους(τις) στοχευόμενους(-ες) δικαιούχους/ομάδες. Ως αποτέλεσμα της πρότασης, αναμένεται η αποτελεσματική και έγκαιρη παροχή υπηρεσιών προς δημόσιους και ιδιωτικούς φορείς διαχείρισης διαστημικών σκαφών και τα κράτη μέλη, οι οποίες θα τους επιτρέπουν να αποφεύγουν τις οικονομικές, κοινωνικές και περιβαλλοντικές επιπτώσεις που προκαλούνται από: i) ζημίες ή καταστροφή διαστημικών σκαφών λόγω συγκρούσεων μεταξύ διαστημικών σκαφών ή άλλων διαστημικών αντικειμένων, καθώς και ανεξέλεγκτες επανεισόδους· ii) δαπάνες λόγω περιττών ελιγμών μετριασμού ή αποφυγής σύγκρουσης εξαιτίας αβέβαιων αξιολογήσεων κινδύνου (κάθε ελιγμός αποφυγής σύγκρουσης μειώνει τη διάρκεια ζωής του δορυφόρου)· iii) ζημίες ή καταστροφές στη Γη λόγω ανεξέλεγκτων επανεισόδων διαστημικών σκαφών ή των υπολειμμάτων τους. 1.4.4. Δείκτες αποτελεσμάτων και επιπτώσεων Προσδιορίζονται οι δείκτες για την παρακολούθηση της υλοποίησης της πρότασης/πρωτοβουλίας. Οι δείκτες αποτελεσμάτων και επιπτώσεων των προγραμμάτων από τα οποία θα προέλθει η χρηματοδότηση για το πρόγραμμα στήριξης της SST θα χρησιμοποιούνται κατά περίπτωση. Όπου οι εν λόγω δείκτες δεν είναι επαρκώς συγκεκριμένοι για την παρακολούθηση της υλοποίησης της πρότασης, μπορούν να χρησιμοποιηθούν οι ακόλουθοι δείκτες: Σύμφωνα με το ρυθμιστικό πλαίσιο που ορίζεται στην παρούσα πρόταση, μια ομάδα συμμετεχόντων κρατών μελών που διαθέτουν σχετικές ικανότητες πρόκειται να αναλάβει δράση για την επίτευξη των στόχων του προγράμματος στήριξης που παρατίθενται στο άρθρο 3 στοιχεία α) και β), δηλαδή της δημιουργίας και της διαχείρισης της λειτουργίας ανίχνευσης της SST και της λειτουργίας επεξεργασίας της SST σύμφωνα με κατάλληλη δομή διακυβέρνησης. Ειδικός στόχος αριθ. 1: Δείκτες αποτελεσμάτων που σχετίζονται με τη δημιουργία και τη διαχείριση των λειτουργιών ανίχνευσης και επεξεργασίας της SST: - ο κατάλογος των συμμετεχόντων κρατών μελών καταρτίζεται σύμφωνα με το άρθρο 7 της απόφασης έως το τέλος του 2014· - λειτουργία ανίχνευσης της SST (βάσει αισθητήρων που κατέχουν και διαθέτουν τα συμμετέχοντα κράτη μέλη): έναρξη της αρχικής φάσης λειτουργίας έως το τέλος του 2015· - λειτουργία επεξεργασίας βάσει των υφιστάμενων ικανοτήτων των κρατών μελών (π.χ. υφιστάμενα κέντρα δεδομένων): έναρξη της αρχικής φάσης λειτουργίας έως το τέλος του 2015· - καταρτίζεται κατάλογος διαστημικών αντικειμένων έως το τέλος του 2015· - λειτουργία ανίχνευσης και επεξεργασίας: έναρξη της φάσης πλήρους λειτουργίας έως το τέλος του 2016. Ειδικός στόχος αριθ. 2: Σύμφωνα με το ρυθμιστικό πλαίσιο που ορίζεται στην παρούσα πρόταση, πραγματικές υπηρεσίες SST παρέχονται με αποτελεσματικό και έγκαιρο τρόπο σε ευρύ αριθμό ευρωπαϊκών και εθνικών δημόσιων και ιδιωτικών/εμπορικών παραγόντων που χρειάζονται πληροφορίες SST. Προς τον σκοπό αυτόν, τα συμμετέχοντα κράτη μέλη που αναφέρονται στο άρθρο 7 και το Δορυφορικό Κέντρο της Ευρωπαϊκής Ένωσης, όπως αναφέρεται στο άρθρο 8, πρόκειται να αναλάβουν δράση για την υλοποίηση του στόχου του προγράμματος που αναφέρεται στο άρθρο 3 παράγραφος γ), δηλαδή τη δημιουργία και τη διαχείριση της λειτουργίας παροχής υπηρεσιών SST. Δείκτες αποτελεσμάτων που σχετίζονται με τη δημιουργία και τη διαχείριση της λειτουργίας παροχής υπηρεσιών SST: - οι απαιτούμενες ικανότητες για τη δημιουργία και τη διαχείριση της λειτουργίας παροχής υπηρεσιών SST και οι υπηρεσίες SST καθορίζονται επισήμως και εγκρίνονται έως το τέλος του 2014· - η συμφωνία που καθορίζει τους κανόνες και τους μηχανισμούς συνεργασίας μεταξύ των κρατών μελών και του Δορυφορικού Κέντρου της Ευρωπαϊκής Ένωσης τίθεται σε ισχύ έως το τέλος του 2014· - θεσπίζονται πρότυπα ποιότητας και μηχανισμοί για τη συγκέντρωση των παρατηρήσεων των φορέων διαχείρισης σχετικά με την ποιότητα των υπηρεσιών SST έως το τέλος του 2014· - υπηρεσίες SST: έναρξη της αρχικής φάσης λειτουργίας στα τέλη του 2015 και της τελικής φάσης λειτουργίας στα τέλη του 2016. Στους δείκτες επιπτώσεων για τους στόχους 1 και 2 μπορεί να περιλαμβάνονται: - η απουσία συγκρούσεων· - η απουσία διαταραχών της λειτουργίας των δορυφόρων ή των εκτοξεύσεων λόγω δυσκολιών ή αβεβαιοτήτων κατά την ανάλυση κινδύνου· - θετικά σχόλια φορέων διαχείρισης και δημόσιων αρχών σχετικά με τις πληροφορίες που παρέχονται μέσω των υπηρεσιών SST και δράσεις περιορισμού των συγκρούσεων που αναλαμβάνονται βάσει των παρεχόμενων πληροφοριών SST. 1.5. Αιτιολόγηση της πρότασης/πρωτοβουλίας 1.5.1. Βραχυπρόθεσμη ή μακροπρόθεσμη κάλυψη αναγκών Ο διαστημικός τομέας είναι ένας τομέας στρατηγικής σημασίας για την Ευρώπη. Η οικονομική, κοινωνική και πολιτική ανεξαρτησία της ΕΕ, καθώς και η ανεξαρτησία της όσον αφορά την ασφάλεια, εξαρτώνται σε πολύ μεγάλο βαθμό από διαστημικά συστήματα και διαστημικές υποδομές. Αυτός είναι ο λόγος για τον οποίο η ΕΕ έχει αναλάβει πολυδάπανα διαστημικά προγράμματα μεγάλης κλίμακας όπως τα Galileo, EGNOS και Copernicus. Αυτά τα συστήματα και οι υποδομές πρέπει να προστατευτούν έναντι ζημιών ή καταστροφών λόγω συγκρούσεων ή ανεξέλεγκτων επανεισόδων διαστημικών αντικειμένων προκειμένου να διασφαλιστεί η λειτουργία τους και η παροχή υπηρεσιών. Η εν λόγω προστασία αποτελεί διαρκή ανάγκη. 1.5.2. Προστιθέμενη αξία της συμμετοχής της ΕΕ Από συνομιλίες με ενδιαφερόμενα μέρη τα τελευταία έτη, κατέστη σαφές ότι για τη σύσταση ευρωπαϊκών επιχειρησιακών υπηρεσιών SST θα απαιτηθεί η παρέμβαση της ΕΕ. Υπάρχει συναίνεση μεταξύ της ΕΕ και των υπουργών των κρατών μελών της Ευρωπαϊκής Υπηρεσίας Διαστήματος (ESA) που είναι αρμόδιοι για θέματα διαστήματος ότι η ανάπτυξη αυτής της υπηρεσίας πρέπει να τελεί υπό την ηγεσία της ΕΕ και όχι της ESA. Αυτή η συναίνεση αντικατοπτρίζεται σε αρκετά ψηφίσματα του Συμβουλίου Διαστήματος (ψήφισμα του Συμβουλίου Διαστήματος της 26ης Νοεμβρίου 2010, σ. 24· συμπεράσματα του Συμβουλίου Ανταγωνιστικότητας της 31ης Μαΐου 2011, σ. 14-15· ψήφισμα του Συμβουλίου Διαστήματος της 6ης Δεκεμβρίου 2011, κεφ. II). Συγκεκριμένα, τα κράτη μέλη ζήτησαν από την ΕΕ να καθορίσει τη διακυβέρνηση και την πολιτική δεδομένων για μια ευρωπαϊκή υπηρεσία SST, να διαδραματίσει ενεργό ρόλο στη σύσταση της ευρωπαϊκής υπηρεσίας και να αξιοποιήσει με τον βέλτιστο δυνατό τρόπο τους αισθητήρες και την εμπειρογνωμοσύνη που υφίστανται ήδη σε εθνικό και ευρωπαϊκό επίπεδο. Τα κράτη εξέφρασαν επίσης ιδιαίτερα ξεκάθαρη άποψη για τον τρόπο που θα πρέπει να ληφθούν υπόψη οι προβληματισμοί ασφάλειας: οι αισθητήρες SST πρέπει να παραμείνουν υπό εθνικό έλεγχο. Η εμπιστευτικότητα των πληροφοριών SST τέθηκε ως πρωταρχική αρχή της πολιτικής για τα δεδομένα SST (π.χ. όλες οι πληροφορίες διαβαθμίζονται και αποδιαβαθμίζονται μόνο κατά περίπτωση). Ο λόγος για την υιοθέτηση αυτής της θέσης δεν έχει καταγραφεί επισήμως, αλλά ήρθε στην επιφάνεια σε πολλές συζητήσεις: η ευρωπαϊκή υπηρεσία SST διαθέτει μια διάσταση ασφάλειας (επιτρέπει τη συγκέντρωση πληροφοριών που αφορούν πολιτικές και στρατιωτικές διαστημικές υποδομές και επιχειρήσεις κρατών μελών), με την οποία η ΕΕ, σε αντίθεση με την ESA, έχει αρμοδιότητα να ασχολείται και διαθέτει τα κατάλληλα εφόδια για αυτό. Η ΣΛΕΕ παρέχει στην ΕΕ την αρμοδιότητα να συντονίζει τη χρησιμοποίηση των διαστημικών δραστηριοτήτων και η ΣΕΕ εκχωρεί στην ΕΕ αρμοδιότητα επί θεμάτων ασφάλειας όπως αυτών που προκύπτουν στο πλαίσιο της SST. Η ΕΕ διαθέτει την απαραίτητη νομοθετική αρμοδιότητα να εφαρμόσει μηχανισμούς διακυβέρνησης και μια πολιτική δεδομένων για τη SST. Η ESA, από την άλλη πλευρά, είναι ένας οργανισμός Ε&Α παγκόσμιας κλάσης που έχει ως στόχο να σχεδιάζει και να υλοποιεί επιστημονικά και τεχνολογικά προγράμματα, καθώς και προγράμματα ανάπτυξης διαστημικών εφαρμογών. Η ESA δεν θεωρείται αρμόδια να εκτελεί το είδος των πολύπλοκων εργασιών χάραξης πολιτικής και των νομοθετικών εργασιών που είναι απαραίτητες για τη δημιουργία ενός συστήματος SST όπου οι πόροι τελούν σε μεγάλο βαθμό υπό τον έλεγχο του στρατιωτικού τομέα, ούτε έχει σχεδιαστεί για να διαχειρίζεται διαστημικές υπηρεσίες (κάτι που η ίδια η ESA υπογραμμίζει στα έγγραφα πολιτικής της). Εύλογα, τα κράτη μέλη θα μπορούσαν να συστήσουν έναν νέο οργανισμό για την SSA. Αυτός ο οργανισμός θα πρέπει να διαθέτει πολλά από τα χαρακτηριστικά που διαθέτει ήδη η ΕΕ. Κατά συνέπεια, αυτός ο νέος οργανισμός θα δημιουργούσε αλληλεπικαλύψεις και αναποτελεσματικότητα. Επιπλέον, ορισμένα κράτη μέλη εξέφρασαν την ανησυχία ότι σε μια λύση εκτός του πλαισίου της ΕΕ θα κυριαρχούσαν τα κράτη μέλη που ήδη σήμερα διαθέτουν μια ορισμένη ικανότητα ανίχνευσης αποτρέποντας άλλα κράτη μέλη από το να αναπτύξουν παρόμοια ικανότητα στο πλαίσιο μιας πραγματικά ευρωπαϊκής υπηρεσίας. Τέλος, η ΕΕ δεν επιδιώκει να αντικαταστήσει πρωτοβουλίες που αναλαμβάνουν τα κράτη μέλη μεμονωμένα ή στο πλαίσιο της ESA. Επιδιώκει να συμπληρώσει τις δράσεις που αναλαμβάνονται σε αυτό το επίπεδο και να ενισχύσει τον συντονισμό, όπου αυτός ο συντονισμός είναι απαραίτητος για την επίτευξη κοινών στόχων. Η συμμετοχή της ΕΕ είναι απαραίτητη για τη συγκέντρωση των επενδύσεων που απαιτούνται για τη χρηματοδότηση συγκεκριμένων διαστημικών προγραμμάτων, την εφαρμογή ρυθμίσεων διακυβέρνησης, τη διαμόρφωση πολιτικής σχετικά με τα δεδομένα και τη διασφάλιση ότι οι υφιστάμενες και μελλοντικές ικανότητες θα συνδυάζονται με συντονισμένο και αποτελεσματικό τρόπο εξασφαλίζοντας ένα ισχυρό και διαλειτουργικό σύστημα που θα ωφελεί όλα τα ευρωπαϊκά ενδιαφερόμενα μέρη. Επιπλέον, η προτεινόμενη δράση της ΕΕ δεν επιδιώκει να αντικαταστήσει ή να επαναλάβει υφιστάμενα μέτρα μετριασμού σε διεθνές ή πολυμερές επίπεδο, όπως οι κατευθυντήριες γραμμές των Ηνωμένων Εθνών για τον περιορισμό των διαστημικών υπολειμμάτων ή η πρόταση της ΕΕ για έναν διεθνή κώδικα συμπεριφοράς για τις δραστηριότητες στο διάστημα. Τα εν λόγω μέτρα δεν πρόκειται να λύσουν το υπό εξέταση πρόβλημα, αλλά θα μειώσουν την αύξηση των διαστημικών υπολειμμάτων μακροπρόθεσμα. 1.5.3. Διδάγματα από ανάλογες εμπειρίες του παρελθόντος Δεν υπάρχουν προηγούμενες εμπειρίες στον συγκεκριμένο τομέα. Ωστόσο, η προστιθέμενη αξία της ανταλλαγής πληροφοριών και δεδομένων είναι αδιαμφισβήτητη όποτε συμβαίνει κάτι τέτοιο. 1.5.4. Συνοχή και ενδεχόμενη συνέργεια με άλλα συναφή μέσα Η πρόταση κανονισμού για τη δημιουργία και τη λειτουργία των ευρωπαϊκών συστημάτων δορυφορικής ραδιοπλοήγησης (COM(2011) 814 τελικό) αναφέρει την ανάγκη προστασίας του συστήματος μέσω συστήματος SSA (αιτιολογική σκέψη 15 άρθρο 3 στοιχείο γ)) και προβλέπει χρηματοδότηση για δραστηριότητες αυτού του είδους (άρθρο 7 παράγραφος 1 στοιχείο α)), χωρίς να προδικάζει το αποτέλεσμα της νομοθετικής διαδικασίας και των συζητήσεων για το επόμενο ΠΔΠ. Το τμήμα του Copernicus που αφορά το διάστημα έχει παρόμοιες ανάγκες προστασίας. Συνεπώς, το Copernicus θα μπορούσε να συνεισφέρει στη χρηματοδότηση των δραστηριοτήτων SST ανάλογα με το αποτέλεσμα των συζητήσεων για το επόμενο ΠΔΠ. Επιπλέον, η παρούσα πρόταση είναι συνεκτική και θα δημιουργήσει συνέργειες με τους στόχους για τη διαστημική έρευνα και την έρευνα στον τομέα της ασφάλειας βάσει του προτεινόμενου πλαισίου «Ορίζοντας 2020» (COM(2011) 809 τελικό), καθώς και με τους στόχους για την προστασία των ζωτικής σημασίας υποδομών βάσει της πρότασης για το «Ταμείο Εσωτερικής Ασφάλειας» (COM(2011)753 τελικό). Στο πλαίσιο και των δύο μέσων διατίθεται χρηματοδότηση για δραστηριότητες SST, χωρίς να προδικάζεται το αποτέλεσμα της νομοθετικής διαδικασίας και των συζητήσεων για το επόμενο ΠΔΠ. 1.6. Διάρκεια και δημοσιονομικές επιπτώσεις ý Πρόταση/πρωτοβουλία περιορισμένης διάρκειας – ý Η πρόταση/πρωτοβουλία ισχύει από την 01/01/2014 έως την 31/12/2020 – ý Δημοσιονομικές επιπτώσεις από το 2014 μέχρι το 2020 ¨ Πρόταση/πρωτοβουλία απεριόριστης διάρκειας – Περίοδος σταδιακής εφαρμογής από το ΕΕΕΕ μέχρι το ΕΕΕΕ, – και στη συνέχεια λειτουργία σε πλήρη κλίμακα. 1.7. Προβλεπόμενος(-οι) τρόπος(-οι) διαχείρισης[27] ý Κεντρική άμεση διαχείριση από την Επιτροπή ¨ Κεντρική έμμεση διαχείριση με ανάθεση καθηκόντων σε: – ¨ εκτελεστικούς οργανισμούς – ¨ οργανισμούς που έχουν συστήσει οι Κοινότητες[28] – ¨ εθνικούς δημόσιους οργανισμούς/οργανισμούς με αποστολή δημόσιας υπηρεσίας – ¨ πρόσωπα επιφορτισμένα με την εκτέλεση συγκεκριμένων δράσεων δυνάμει του τίτλου V της συνθήκης για την Ευρωπαϊκή Ένωση, τα οποία προσδιορίζονται στην αντίστοιχη βασική πράξη κατά την έννοια του άρθρου 49 του δημοσιονομικού κανονισμού ¨ Επιμερισμένη διαχείριση με τα κράτη μέλη ¨ Αποκεντρωμένη διαχείριση με τρίτες χώρες ¨ Από κοινού διαχείριση με διεθνείς οργανισμούς (να προσδιοριστεί) Εάν σημειώνονται περισσότεροι του ενός τρόποι διαχείρισης, παρέχονται λεπτομέρειες στο τμήμα «Παρατηρήσεις». Παρατηρήσεις 2. ΜΕΤΡΑ ΔΙΑΧΕΙΡΙΣΗΣ 2.1. Διατάξεις για την παρακολούθηση και την υποβολή εκθέσεων Προσδιορίζονται η συχνότητα και οι όροι. Η ενωσιακή χρηματοδότηση για το πρόγραμμα στήριξης της SST θα προέλθει από άλλα σχετικά προγράμματα που προβλέπονται στο επόμενο ΠΔΠ σε πλήρη συμβατότητα με τη νομική βάση τους. Στα σχετικά προγράμματα μπορεί να περιλαμβάνονται το Galileo, ο «Ορίζοντας 2020» και το Ταμείο Εσωτερικής Ασφάλειας της ΕΕ. Θα ισχύουν οι απαιτήσεις παρακολούθησης και υποβολής εκθέσεων των προγραμμάτων αυτών. Ανεξάρτητα από τις απαιτήσεις παρακολούθησης και υποβολής εκθέσεων των προγραμμάτων που παρέχουν χρηματοδότηση για το πρόγραμμα SST, θα εφαρμοστεί ένα ειδικό σύστημα παρακολούθησης προκειμένου να διασφαλίζονται αποτελέσματα ύψιστης ποιότητας και η πλέον αποτελεσματική χρήση των πόρων. Η παρακολούθηση θα εφαρμοστεί καθ’ όλη τη διάρκεια του προγράμματος. Θα βασίζεται στα σχόλια και τις παρατηρήσεις των δικαιούχων για το πρόγραμμα. Έχει αναληφθεί εκτενής εκτίμηση αντικτύπου, στην οποία έχουν ενσωματωθεί απαιτήσεις εκ των προτέρων αξιολόγησης. Έπειτα από συγκριτική αξιολόγηση των διαθέσιμων επιλογών πολιτικής, προσδιορίστηκε η προτιμώμενη επιλογή και αξιολογήθηκαν οι σχετιζόμενες επιπτώσεις, οι κίνδυνοι, οι υποθέσεις και η σχέση κόστους-αποτελεσματικότητας. Η παρούσα πρόταση είναι απολύτως σύμφωνη με τα συμπεράσματα της εκτίμησης. Θα διεξαχθεί ενδιάμεση αξιολόγηση του προγράμματος κατά το πέμπτο έτος εφαρμογής του, δηλαδή σε εύθετο χρόνο για την προετοιμασία του επόμενου πολυετούς δημοσιονομικού πλαισίου. Η αξιολόγηση θα επικεντρωθεί στα αποτελέσματα που θα επιτευχθούν και στις ποιοτικές πτυχές υλοποίησης του προγράμματος. Θα διεξαχθεί επίσης μια εκ των υστέρων αξιολόγηση. 2.2. Σύστημα διαχείρισης και ελέγχου 2.2.1. Κίνδυνος(-οι) που έχει(-ουν) εντοπιστεί Εφαρμογή των συμφωνιών επιχορήγησης που υπογράφονται με τα συμμετέχοντα κράτη μέλη και το EUSC. Το επίπεδο κινδύνου θεωρείται χαμηλό, καθώς οι δικαιούχοι είναι δημόσιες διοικήσεις. 2.2.2. Προβλεπόμενη(-ες) μέθοδος(-οι) ελέγχου Καθώς τα κονδύλια για την εφαρμογή του προγράμματος στήριξης SST θα αντληθούν από υφιστάμενα προγράμματα στο πλαίσιο του επόμενου ΠΔΠ, θα εφαρμοστούν οι μηχανισμοί ελέγχου που προβλέπονται για τα προγράμματα αυτά. Ανεξάρτητα από τους μηχανισμούς αυτούς, η συμφωνία επιχορήγησης που υπογράφεται με τους δικαιούχους του προγράμματος στήριξης (δημόσιες διοικήσεις των συμμετεχόντων κρατών μελών και το EUSC) καθορίζει τις προϋποθέσεις που ισχύουν για τη χρηματοδότηση δραστηριοτήτων που εμπίπτουν στην επιδότηση και περιλαμβάνει ένα κεφάλαιο σχετικό με τις μεθόδους ελέγχου. Όλες οι συμμετέχουσες διοικήσεις δεσμεύονται να τηρούν τους οικονομικούς και διοικητικούς κανόνες της Επιτροπής σχετικά με τις δαπάνες. Για την Επιτροπή ισχύουν οι διατάξεις του δημοσιονομικού κανονισμού σχετικά με την εκ των προτέρων επαλήθευση των αναλήψεων υποχρεώσεων και των πληρωμών από την οικονομική μονάδα, καθώς και σχετικά με τις γραπτές δηλώσεις του δευτερεύοντος διατάκτη. Η διοικητική παρακολούθηση των επιχορηγήσεων και των σχετικών πληρωμών θα αποτελεί αρμοδιότητα των κεντρικών υπηρεσιών της Επιτροπής. Ιδιαίτερη προσοχή θα δοθεί στη φύση των δαπανών (επιλεξιμότητα) και στην επαλήθευση των συνοδευτικών εγγράφων και της σχετικής τεκμηρίωσης. 2.3. Μέτρα για την πρόληψη της απάτης και των παρατυπιών Προσδιορίζονται τα υφιστάμενα ή προβλεπόμενα μέτρα πρόληψης και προστασίας. Καθώς τα κονδύλια για την εφαρμογή του προγράμματος στήριξης SST θα αντληθούν από υφιστάμενα προγράμματα στο πλαίσιο του επόμενου ΠΔΠ, θα εφαρμοστούν τα μέτρα για την πρόληψη της απάτης και των παρατυπιών που προβλέπονται στο πλαίσιο των προγραμμάτων αυτών. Ανεξάρτητα από τα παραπάνω μέτρα, οι συμφωνίες που προκύπτουν από την παρούσα απόφαση προβλέπουν εποπτεία και δημοσιονομικό έλεγχο από την Επιτροπή ή οποιονδήποτε νόμιμο εκπρόσωπο, καθώς και λογιστικούς ελέγχους από το Ελεγκτικό Συνέδριο ή την OLAF, οι οποίοι αν χρειαστεί θα είναι επιτόπιοι. 3. ΕΚΤΙΜΩΜΕΝΕΣ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΤΗΣ ΠΡΟΤΑΣΗΣ/ΠΡΩΤΟΒΟΥΛΙΑΣ 3.1. Τομέας(-είς) του πολυετούς δημοσιονομικού πλαισίου και γραμμή(-ές) των δαπανών του προϋπολογισμού που επηρεάζονται · Υφιστάμενες γραμμές προϋπολογισμού για δαπάνες (δεν εφαρμόζεται) Κατά σειρά τομέων πολυετούς δημοσιονομικού πλαισίου και γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή του προϋπολογισμού || Είδος δαπανών || Συνεισφορά Αριθμός [Ονομασία……………………….] || ΔΠ/ΜΔΠ || χωρών ΕΖΕΣ || υποψήφιων χωρών || τρίτων χωρών || κατά την έννοια του άρθρου 18 παρ. 1 στοιχείο αα) του δημοσιονομικού κανονισμού || [XX.YY.YY.YY] || || ΝΑΙ/ ΌΧΙ || ΝΑΙ/ ΌΧΙ || ΝΑΙ/ ΌΧΙ || ΝΑΙ/ ΌΧΙ · Νέες γραμμές του προϋπολογισμού, των οποίων έχει ζητηθεί η δημιουργία Κατά σειρά τομέων πολυετούς δημοσιονομικού πλαισίου και γραμμών του προϋπολογισμού. Τομέας του πολυετούς δημοσιονομικού πλαισίου || Γραμμή του προϋπολογισμού * || Είδος δαπανών || Συνεισφορά Αριθμός [Περιγραφή...................................................] || ΔΠ/Μη-ΔΠ ([29]) || χωρών της ΕΖΕΣ[30] || υποψηφίων για ένταξη χωρών[31] || τρίτων χωρών || κατά την έννοια του άρθρου 18 παρ. 1 στοιχείο αα) του δημοσιονομικού κανονισμού 1.1 || 02.04.01.01 [02.02.02.01] Διαστημική έρευνα || ΔΠ || ΝΑΙ || ΟΧΙ || ΝΑΙ || ΟΧΙ 1.1 || 02.04.01.02 [02.02.03.02] Έρευνα στον τομέα της ασφάλειας || ΔΠ || ΝΑΙ || ΟΧΙ || ΝΑΙ || ΟΧΙ 1.1 || 02.05.01 Ευρωπαϊκά προγράμματα δορυφορικής ραδιοπλοήγησης (EGNOS και Galileo) || ΔΠ || ΝΑΙ || ΟΧΙ || ΝΑΙ || ΟΧΙ 1.1 || 02.01.05.03 Άλλες δαπάνες διαχείρισης για τον τομέα έρευνας || ΜΔΠ || ΝΑΙ || ΟΧΙ || ΝΑΙ || ΟΧΙ 1.1 || 02.01.04.05 Ευρωπαϊκά προγράμματα δορυφορικής ραδιοπλοήγησης (EGNOS και Galileo) – δαπάνες για τη διοικητική διαχείριση || ΜΔΠ || ΝΑΙ || ΟΧΙ || ΝΑΙ || ΟΧΙ 3.1 || 18.05.08 Πρόληψη, ετοιμότητα και διαχείριση των συνεπειών της τρομοκρατίας || ΔΠ || ΝΑΙ || ΟΧΙ || ΟΧΙ || ΟΧΙ 5 || XX.01.01.01 Δαπάνες σχετικές με το εν ενεργεία προσωπικό που εργάζεται στις υπηρεσίες του οργάνου || ΜΔΠ || ΝΑΙ || ΟΧΙ || ΟΧΙ || ΟΧΙ 5 || XX.01.02.01 Εξωτερικό προσωπικό που εργάζεται στις υπηρεσίες του οργάνου || ΜΔΠ || ΝΑΙ || ΟΧΙ || ΟΧΙ || ΟΧΙ 5 || XX.01.02.11 Άλλες δαπάνες διαχείρισης του οργάνου || ΜΔΠ || ΝΑΙ || ΟΧΙ || ΟΧΙ || ΟΧΙ 5 || XX.01.03.01 Δαπάνες σχετικές με τον εξοπλισμό, τα έπιπλα και τις υπηρεσίες της Επιτροπής || ΜΔΠ || ΝΑΙ || ΟΧΙ || ΟΧΙ || ΟΧΙ * Οι γραμμές του προϋπολογισμού αναφέρονται σύμφωνα με το ισχύον πολυετές δημοσιονομικό πλαίσιο 2007-2013 και με την επιφύλαξη του επόμενου πολυετούς δημοσιονομικού πλαισίου 2014-2020. Επιπλέον, οι γραμμές ονοματολογίας του προϋπολογισμού αναφέρονται σύμφωνα με τις νομοθετικές προτάσεις για το πρόγραμμα «Ορίζοντας 2020», το Galileo και το Ταμείο Εσωτερικής Ασφάλειας και ενδέχεται να αλλάξουν με ισοδύναμες βάσει της ονοματολογίας του οριστικού προϋπολογισμού. 3.2. Εκτιμώμενες επιπτώσεις στις δαπάνες 3.2.1. Συνοπτική παρουσίαση των εκτιμώμενων επιπτώσεων στις δαπάνες εκατομμύρια ευρώ (με 3 δεκαδικά ψηφία) Τομέας του πολυετούς δημοσιονομικού πλαισίου: || 1.1 || «Ευφυής και χωρίς αποκλεισμούς ανάπτυξη» ΓΔ: ENTR * || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ  Επιχειρησιακές πιστώσεις || || || || || || || || 02.04.01.01 [02.02.02.01] || Ανάληψη υποχρεώσεων || (1) || 0,640 || 0,960 || 1,280 || 1,600 || 1,760 || 1,920 || 1,920 || 10,080 Πληρωμές || (2) || 0,640 || 0,960 || 1,280 || 1,600 || 1,760 || 1,920 || 1,920 || 10,080 02.04.01.02 [02.02.03.02] || Ανάληψη υποχρεώσεων || (1) || 0,480 || 0,720 || 0,960 || 1,200 || 1,320 || 1,440 || 1,440 || 7,560 Πληρωμές || (2) || 0,480 || 0,720 || 0,960 || 1,200 || 1,320 || 1,440 || 1,440 || 7,560 02.05.01 || Ανάληψη υποχρεώσεων || (1) || 2,880 || 4,320 || 5,760 || 7,200 || 7,920 || 8,640 || 8,640 || 45,360 Πληρωμές || (2) || 2,880 || 4,320 || 5,760 || 7,200 || 7,920 || 8,640 || 8,640 || 45,360 Πιστώσεις διοικητικού χαρακτήρα που χρηματοδοτούνται από το κονδύλιο για τα ειδικά προγράμματα[32]** || || || || || || || || 02.01.05.03 || || (3) || 0,072 || 0,072 || 0,072 || 0,072 || 0,072 || 0,072 || 0,072 || 0,504 02.01.04.05 || || || 0,028 || 0,028 || 0,028 || 0,028 || 0,028 || 0,028 || 0,028 || 0,196 ΣΥΝΟΛΟ πιστώσεων για τη ΓΔ ENTR || Ανάληψη υποχρεώσεων || =1+1α +3 || 4,100 || 6,100 || 8,100 || 10,100 || 11,100 || 12,100 || 12,100 || 63,700 Πληρωμές || =2+2α +3 || 4,100 || 6,100 || 8,100 || 10,100 || 11,100 || 12,100 || 12,100 || 63,700 * Ο πίνακας αναφέρει τη χρηματοδότηση για το πρόγραμμα στήριξης της SST που πρόκειται να αντληθεί από τα σχετικά προγράμματα που προβλέπονται στο επόμενο ΠΔΠ. Τα ποσά αυτά είναι ενδεικτικά και με την επιφύλαξη της οριστικής έγκρισης σχετικά με την κατανομή των κονδυλίων στο πλαίσιο των τομέων έρευνας και των δραστηριοτήτων του προγράμματος «Ορίζοντας 2020». Δεν προβλέπεται αναπρογραμματισμός. Τα ετήσια ποσά που αναφέρονται σε κάθε γραμμή του προϋπολογισμού προκύπτουν από την κατανομή των συνολικών ετήσιων ποσών που απαιτούνται για την παρούσα πρόταση. Η κατανομή βασίζεται στο σχετικό βάρος κάθε προγράμματος σε σχέση με το συνολικό ποσό που προβλέπεται στις αντίστοιχες προτάσεις της Επιτροπής (Galileo 72 %, διαστημική έρευνα 16 %, έρευνα στον τομέα της ασφάλειας 12 %). Ωστόσο, όλα τα ποσά είναι ενδεικτικά. Μπορεί να χρειαστεί να προσαρμοστούν ανάλογα με το τελικό αποτέλεσμα της νομοθετικής διαδικασίας για τα σχετικά προγράμματα και τις συζητήσεις για το επόμενο ΠΔΠ. Στο ίδιο πλαίσιο, κονδύλια μπορεί επίσης να αντληθούν από το πρόγραμμα Copernicus ανάλογα με την τελική έκβαση των συζητήσεων για το ΠΔΠ. ** Κατανομή μεταξύ των γραμμών του προϋπολογισμού: 72 % για τη 02.01.05.03 και 28 % για τη 02.01.04.05. Τομέας του πολυετούς δημοσιονομικού πλαισίου: || 3.1 || «Ελευθερία, ασφάλεια και δικαιοσύνη» ΓΔ: HOME * || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ  Επιχειρησιακές πιστώσεις || || || || || || || || 18.05.08 || Ανάληψη υποχρεώσεων || (1) || 1,000 || 1,000 || 1,000 || 1,000 || 1,000 || 1,000 || 1,000 || 7,000 Πληρωμές || (2) || 1,000 || 1,000 || 1,000 || 1,000 || 1,000 || 1,000 || 1,000 || 7,000 Πιστώσεις διοικητικού χαρακτήρα που χρηματοδοτούνται από το κονδύλιο για τα ειδικά προγράμματα[33] || || || || || || || || Αριθμός γραμμής του προϋπολογισμού || || (3) || 0 || 0 || 0 || 0 || 0 || 0 || 0 || 0 ΣΥΝΟΛΟ πιστώσεων για τη ΓΔ HOME || Ανάληψη υποχρεώσεων || =1+1α +3 || 1,000 || 1,000 || 1,000 || 1,000 || 1,000 || 1,000 || 1,000 || 7,000 Πληρωμές || =2+2α +3 || 1,000 || 1,000 || 1,000 || 1,000 || 1,000 || 1,000 || 1,000 || 7,000 * Η πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση «στο πλαίσιο του Ταμείου Εσωτερικής Ασφάλειας, του μέσου για τη χρηματοδοτική στήριξη της αστυνομικής συνεργασίας, της πρόληψης και καταστολής της εγκληματικότητας και της διαχείρισης των κρίσεων» (COM(2011) 753 τελικό της 15.11.2011) προβλέπει χρηματοδότηση για την προστασία των υποδομών ζωτικής σημασίας. Συνεπώς, χρηματοδότηση για το πρόγραμμα στήριξης της SST θα μπορούσε επίσης να αντληθεί από το Ταμείο Εσωτερικής Ασφάλειας. Δεν προβλέπεται αναπρογραμματισμός. Επιπλέον, τα ποσά είναι μόνο ενδεικτικά. Ενδέχεται να χρειαστεί να προσαρμοστούν, σε στενή συνεργασία με τη ΓΔ HOME, λαμβάνοντας υπόψη το τελικό αποτέλεσμα της νομοθετικής διαδικασίας σχετικά με το πρόγραμμα, καθώς και τις συζητήσεις για το επόμενο ΠΔΠ.  ΣΥΝΟΛΟ επιχειρησιακών πιστώσεων || Ανάληψη υποχρεώσεων || (4) || 5,000 || 7,000 || 9,000 || 11,000 || 12,000 || 13,000 || 13,000 || 70,000 Πληρωμές || (5) || 5,000 || 7,000 || 9,000 || 11,000 || 12,000 || 13,000 || 13,000 || 70,000  ΣΥΝΟΛΟ πιστώσεων διοικητικού χαρακτήρα που χρηματοδοτούνται από το κονδύλιο για τα ειδικά προγράμματα || (6) || 0,100 || 0,100 || 0,100 || 0,100 || 0,100 || 0,100 || 0,100 || 0,700 ΣΥΝΟΛΟ πιστώσεων υπό τους ΤΟΜΕΙΣ 1 έως 4 του πολυετούς δημοσιονομικού πλαισίου (ποσό αναφοράς) || Ανάληψη υποχρεώσεων || =4+ 6 || 5,100 || 7,100 || 9,100 || 11,100 || 12,100 || 13,100 || 13,100 || 70,700 Πληρωμές || =5+ 6 || 5,100 || 7,100 || 9,100 || 11,100 || 12,100 || 13,100 || 13,100 || 70,700 Τομέας του πολυετούς δημοσιονομικού πλαισίου: || 5 || «Διοικητικές δαπάνες» εκατομμύρια ευρώ (με 3 δεκαδικά ψηφία) || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΓΔ: ENTR ||  Ανθρώπινοι πόροι || 0,096 || 0,191 || 0.0191 || 0.0191 || 0.0191 || 0.0191 || 0.0191 || 1.242  Άλλες διοικητικές δαπάνες || 0,059 || 0,167 || 0,167 || 0,167 || 0,167 || 0,167 || 0,167 || 1,061 ΣΥΝΟΛΟ ΓΙΑ ΤΗ ΓΔ ENTR || Πιστώσεις || 0,155 || 0,358 || 0,358 || 0,358 || 0,358 || 0,358 || 0,358 || 2,303 ΣΥΝΟΛΟ πιστώσεων του ΤΟΜΕΑ 5 του πολυετούς δημοσιονομικού πλαισίου || (Σύνολο υποχρεώσεων = Σύνολο πληρωμών) || 0,155 || 0,358 || 0,358 || 0,358 || 0,358 || 0,358 || 0,358 || 2,303 εκατομμύρια ευρώ (με 3 δεκαδικά ψηφία) || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΣΥΝΟΛΟ πιστώσεων των ΤΟΜΕΩΝ 1έως 5 του πολυετούς δημοσιονομικού πλαισίου || Ανάληψη υποχρεώσεων || 5,255 || 7,458 || 9,458 || 11,458 || 12,458 || 13,458 || 13,458 || 73,003 Πληρωμές || 5,255 || 7,458 || 9,458 || 11,458 || 12,458 || 13,458 || 13,458 || 73,003 3.2.2. Εκτιμώμενη επίπτωση στις επιχειρησιακές πιστώσεις – ¨ Η πρόταση/πρωτοβουλία δεν συνεπάγεται τη χρησιμοποίηση επιχειρησιακών πιστώσεων – ý Η πρόταση/πρωτοβουλία συνεπάγεται τη χρησιμοποίηση επιχειρησιακών πιστώσεων, όπως εξηγείται κατωτέρω: Πιστώσεις ανάληψης υποχρεώσεων σε εκατομμύρια ευρώ (με 3 δεκαδικά ψηφία) Αναγράφονται οι στόχοι και η υλοποίηση ò || || || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΥΛΟΠΟΙΗΣΗ Είδος αποτελέσματος || Μέσο κόστος της υλοποίησης || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Αριθμός υλοποιήσεων || Κόστος || Συνολικός αριθμός υλοποιήσεων || Συνολικό κόστος ΕΙΔΙΚΟΣ ΣΤΟΧΟΣ αριθ. 1 Δημιουργία και διαχείριση δικτύου αισθητήρων και λειτουργίας επεξεργασίας || || || || || || || || || || || || || || || || - λειτουργία ανίχνευσης || Προϊόν || || || 4,000 || || 5,500 || || 7,000 || || 9,000 || || 9,500 || || 10,000 || || 10,000 || || 55,000 - λειτουργία επεξεργασίας || Υπηρεσία || || || || || || || || || Υποσύνολο για τον ειδικό στόχο αριθ. 1 || || || || || || || || || || || || || || || || ΕΙΔΙΚΟΣ ΣΤΟΧΟΣ αριθ. 2 Δημιουργία και διαχείριση υπηρεσιών SST || || || || || || || || || || || || || || || || - Παροχή υπηρεσιών || Υπηρεσία || || || 1,000 || || 1,500 || || 2,000 || || 2,000 || || 2,500 || || 3,000 || || 3,000 || || 15,000 Υποσύνολο για τον ειδικό στόχο αριθ. 2 || || || || || || || || || || || || || || || || ΣΥΝΟΛΙΚΟ ΚΟΣΤΟΣ || || 5,000 || || 7,000 || || 9,000 || || 11,000 || || 12,000 || || 13,000 || || 13,000 || || 70,000 3.2.3. Εκτιμώμενη επίπτωση στις πιστώσεις διοικητικής φύσεως 3.2.3.1. Σύνοψη – ¨ Η πρόταση/πρωτοβουλία δεν συνεπάγεται τη χρησιμοποίηση πιστώσεων διοικητικού χαρακτήρα – ý Η πρόταση/πρωτοβουλία συνεπάγεται τη χρησιμοποίηση πιστώσεων διοικητικού χαρακτήρα, όπως εξηγείται κατωτέρω: εκατομμύρια ευρώ (με 3 δεκαδικά ψηφία) || 2014 || 2015 || 2016 || 2017 || 2018 || 2019 || 2020 || ΣΥΝΟΛΟ ΤΟΜΕΑΣ 5 του πολυετούς δημοσιονομικού πλαισίου || || || || || || || || Ανθρώπινοι πόροι || 0,096 || 0,191 || 0,191 || 0,191 || 0,191 || 0,191 || 0,191 || 1,242 Άλλες διοικητικές δαπάνες || 0,059 || 0,167 || 0,167 || 0,167 || 0,167 || 0,167 || 0,167 || 1,061 Υποσύνολο ΤΟΜΕΑΣ 5 του πολυετούς δημοσιονομικού πλαισίου || 0,155 || 0,358 || 0,358 || 0,358 || 0,358 || 0,358 || 0,358 || 2,303 Εκτός ΤΟΜΕΑ 5[34] του πολυετούς δημοσιονομικού πλαισίου || || || || || || || || Ανθρώπινοι πόροι || || || || || || || || Άλλες δαπάνες διοικητικής φύσης || || || || || || || || Εκτός υποσυνόλου ΤΟΜΕΑ 5 του πολυετούς δημοσιονομικού πλαισίου || || || || || || || || ΣΥΝΟΛΟ || 0,155 || 0,358 || 0,358 || 0,358 || 0,358 || 0,358 || 0,358 || 2,303 3.2.3.2. Κατ’ εκτίμηση απαιτούμενοι ανθρώπινοι πόροι – ¨ Η πρόταση/πρωτοβουλία δεν συνεπάγεται τη χρησιμοποίηση ανθρώπινων πόρων – ý Η πρόταση/πρωτοβουλία συνεπάγεται τη χρησιμοποίηση ανθρώπινων πόρων, όπως εξηγείται κατωτέρω: Η εκτίμηση εκφράζεται σε ακέραια ποσά (ή το πολύ µε ένα δεκαδικό ψηφίο) || || 2014 || 2015 || 2016 || 2017 || 2018 || 2019 || 2020  Θέσεις απασχόλησης του πίνακα προσωπικού (θέσεις μόνιμων και έκτακτων υπαλλήλων) || || ΧΧ 01 01 01 (Έδρα και γραφεία αντιπροσωπειών της Επιτροπής) || 1 || 1 || 1 || 1 || 1 || 1 || 1 || XX 01 01 02 (Αντιπροσωπείες) || || || || || || || || XX 01 05 01 (Έμμεση έρευνα) || || || || || || || || 10 01 05 01 (Άμεση έρευνα) || || || || || || || ||  Εξωτερικό προσωπικό (σε μονάδες ισοδύναμου πλήρους απασχόλησης: ΙΠΑ/FTE[35] || || XX 01 02 01 (CA, INT, SNE από το «συνολικό κονδύλιο») || 1 || 1 || 1 || 1 || 1 || 1 || 1 || XX 01 02 02 (ΣΥ, ΠΠ, ΝΕΑ, ΤΥ και ΑΕΕ στις αντιπροσωπείες) || || || || || || || || XX 01 04 yy [36] || - στην έδρα[37] || || || || || || || || - σε αντιπροσωπείες || || || || || || || || XX 01 05 02 (ΣΥ, ΠΠ, ΑΕΕ – Έμμεση έρευνα) || || || || || || || || 10 01 05 02 (ΣΥ, ΠΠ, ΑΕΕ – Άμεση έρευνα) || || || || || || || || Άλλη γραμμή του προϋπολογισμού (να προσδιοριστεί) || || || || || || || || ΣΥΝΟΛΟ || 2 || 2 || 2 || 2 || 2 || 2 || 2 XX είναι ο τομέας πολιτικής ή ο σχετικός τίτλος του προϋπολογισμού. Οι ανάγκες σε ανθρώπινους πόρους θα καλυφθούν από το προσωπικό της ΓΔ που έχει ήδη διατεθεί για τη διαχείριση της δράσης ή/και που έχει ανακατανεμηθεί στο πλαίσιο της ίδιας της ΓΔ και θα συμπληρωθούν, ενδεχομένως, από όλα τα συμπληρωματικά κονδύλια που μπορεί να διατεθούν στην αρμόδια ΓΔ για τη διαχείριση της δράσης στο πλαίσιο της ετήσιας διαδικασίας χορήγησης και με βάση τους δημοσιονομικούς περιορισμούς. Περιγραφή των προς εκτέλεση καθηκόντων: Μόνιμοι και έκτακτοι υπάλληλοι || Ένας υπάλληλος διοίκησης για τη διαχείριση των καθηκόντων της Επιτροπής στο πρόγραμμα όπως παροχή γραμματειακών υπηρεσιών στις δύο επιτροπές (περιλαμβανομένης της προετοιμασίας των εγγράφων προς έγκριση), κατάρτιση του ετήσιου προγράμματος εργασίας και του προϋπολογισμού, εκτέλεση της ετήσιας διαδικασίας επιδοτήσεων, μέριμνα διεθνών σχέσεων. Εξωτερικό προσωπικό || Ένας συμβασιούχος υπάλληλος για την παροχή των απαραίτητων υπηρεσιών υποστήριξης προς τον διοικητικό υπάλληλο. 3.2.4. Συμβατότητα με το ισχύον πολυετές δημοσιονομικό πλαίσιο – ý Η πρόταση/πρωτοβουλία είναι συµβατή µε το ισχύον πολυετές δημοσιονομικό πλαίσιο. – ¨ Η πρόταση/πρωτοβουλία συνεπάγεται αναπρογραµµατισµό του σχετικού τοµέα του πολυετούς δηµοσιονοµικού πλαισίου. Να εξηγηθεί ο απαιτούμενος αναπρογραµµατισµός, µε προσδιορισµό των σχετικών γραµµών του προϋπολογισμού και των αντίστοιχων ποσών. – ¨ Η πρόταση/πρωτοβουλία απαιτεί τη χρησιμοποίηση του μέσου ευελιξίας ή την αναθεώρηση του πολυετούς δηµοσιονοµικού πλαισίου[38]. Να εξηγηθεί η ανάγκη με τον προσδιορισμό των σχετικών τομέων και γραμμών του προϋπολογισμού, καθώς και των αντίστοιχων ποσών. 3.2.5. Συνεισφορές τρίτων – ¨ Η πρόταση/πρωτοβουλία δεν προβλέπει συγχρηματοδότηση από τρίτα μέρη – ý Η πρόταση/πρωτοβουλία προβλέπει τη συγχρηματοδότηση που εκτιμάται κατωτέρω: Το πρόγραμμα στήριξης της SST προβλέπει συγχρηματοδότηση από τα κράτη μέλη, συμπεριλαμβανομένων συνεισφορών σε είδος. Τα ακριβή ποσά εξαρτώνται από τα συμμετέχοντα κράτη μέλη και θα πρέπει να καθοριστούν σε μεταγενέστερο στάδιο. Πιστώσεις σε εκατομμύρια ευρώ (3 δεκαδικά ψηφία) || Έτος N || Έτος N+1 || Έτος N+2 || Έτος N+3 || … να εγγραφούν όσα έτη απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) || Σύνολο Να προσδιοριστεί ο οργανισμός συγχρηματοδότησης || || || || || || || || ΣΥΝΟΛΟ συγχρηματοδοτούμενων πιστώσεων || || || || || || || || 3.3. Εκτιμώμενες επιπτώσεις στα έσοδα – ý Η πρόταση/πρωτοβουλία δεν έχει δηµοσιονοµικές επιπτώσεις στα έσοδα. – ¨ Η πρόταση/πρωτοβουλία έχει τις ακόλουθες δηµοσιονοµικές επιπτώσεις: – ¨ στους ίδιους πόρους – ¨ στα διάφορα έσοδα εκατομμύρια ευρώ (με 3 δεκαδικά ψηφία) Γραμμή εσόδων του προϋπολογισμού: || Διαθέσιμες πιστώσεις για το τρέχον οικονομικό έτος || Αντίκτυπος της πρότασης/πρωτοβουλίας[39] Έτος N || Έτος N+1 || Έτος N+2 || Έτος N+3 || … να εγγραφούν όσες στήλες απαιτούνται, ώστε να εμφαίνεται η διάρκεια των επιπτώσεων (βλ. σημείο 1.6) Άρθρο …………. || || || || || || || || Για τα διάφορα έσοδα «για ειδικό προορισμό», να προσδιοριστεί(-ούν) η(οι) γραμμή(-ές) δαπανών του προϋπολογισμού που έχει(-ουν) επηρεαστεί. Να προσδιοριστεί η μέθοδος υπολογισμού των επιπτώσεων στα έσοδα. [1] Βλ. το ψήφισμα του Συμβουλίου της Ευρωπαϊκής Ένωσης για την Ευρωπαϊκή Διαστημική Πολιτική, Βρυξέλλες, 25 Μαΐου 2007, 10037/07, με το οποίο ξεκίνησε η ευρωπαϊκή πολιτική διαστήματος· το ψήφισμα του Συμβουλίου «Για την προώθηση της Ευρωπαϊκής Διαστημικής Πολιτικής» της 26ης Σεπτεμβρίου 2008 (έγγραφο του Συμβουλίου 13569/08)· το ψήφισμα του Συμβουλίου σχετικά με τη «Συμβολή του διαστήματος στην καινοτομία και την ανταγωνιστικότητα στα πλαίσια του Ευρωπαϊκού Σχεδίου για την ανάκαμψη της οικονομίας, και επόμενα βήματα» της 29ης Μαΐου 2009 (10500/09)· το ψήφισμα του Συμβουλίου «Παγκόσμιες προκλήσεις: πλήρης εκμετάλλευση των ευρωπαϊκών διαστημικών συστημάτων» της 25ης Νοεμβρίου 2010 (16864/10)· τα συμπεράσματα του Συμβουλίου «Προς μια διαστημική στρατηγική της Ευρωπαϊκής Ένωσης στην υπηρεσία του πολίτη» της 31ης Μαΐου 2011 και το ψήφισμα του Συμβουλίου «Προσανατολισμοί σχετικά με την προστιθέμενη αξία και οφέλη του διαστήματος για την ασφάλεια των Ευρωπαίων πολιτών» της 6ης Δεκεμβρίου 2011 (18232/11). [2] Ψήφισμα του Συμβουλίου της Ευρωπαϊκής Ένωσης για την προώθηση της Ευρωπαϊκής Διαστημικής Πολιτικής, Βρυξέλλες, 26 Σεπτεμβρίου 2008, 13569/08. [3] Έκθεση του Ευρωπαϊκού Κοινοβουλίου σχετικά με την ανακοίνωση της Επιτροπής για μια διαστημική στρατηγική της Ευρωπαϊκής Ένωσης στην υπηρεσία του πολίτη (2011/2148(INI)). [4] Ανακοίνωση της Επιτροπής στο Συμβούλιο, το Ευρωπαϊκό Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών: «Προς μια διαστημική στρατηγική της Ευρωπαϊκής Ένωσης στην υπηρεσία του πολίτη» COM(2011) 152 τελικό της 4.4.2011. [5] ΕΕ C της , σ. . [6] ΕΕ C της , σ. . [7] COM(2011) 152 της 4ης Απριλίου 2011. [8] CS 13569/08, 29.9.2008. [9] CS 16864/10, 26.11.2010. [10] CS 10901/11, 31.5.2011. [11] ΕΕ C 377 της 23.12.2011, σ. 1. [12] ΕΕ L 196 της 27.4.2008, σ. 1. [13] EE L 276 της 20.10.2010, σ. 1. [14] SEC(2011) 1247 τελικό, 12.10.2011. [15] Έγγραφο του Συμβουλίου 15715/11, 24.10.2011. [16] ΕΕ L 200 της 25.7.2001, σ. 5. [17] Έγγραφο του Συμβουλίου 14698/12, 9.10.2012. [18] ΕΕ L 298 της 26.10.2012, σ. 1. [19] ΕΕ L 55 της 28.2.2011, σ. 13. [20] CS 14698/12, 9.10.2012. [21] COM(2011) 814 τελικό, 31.11.2011. Να επικαιροποιηθεί η παραπομπή μετά την έγκριση. [22] COM(2011) 811 τελικό, 30.11.2011. Να επικαιροποιηθεί η παραπομπή μετά την έγκριση. [23] COM(2011) 753 τελικό, 15.11.2011. Να επικαιροποιηθεί η παραπομπή μετά την έγκριση. [24] ΕΕ L 292 της 15.11.1996, σ. 2. [25] ΔΒΔ: Διαχείριση βάσει δραστηριοτήτων - ΠΒΔ: Προϋπολογισμός βάσει δραστηριοτήτων. [26] Όπως αναφέρεται στο άρθρο 49 παράγραφος 6 στοιχείο α) ή β) του δημοσιονομικού κανονισμού. [27] Οι λεπτομέρειες σχετικά με τους τρόπους διαχείρισης, καθώς και οι παραπομπές στον δημοσιονομικό κανονισμό είναι διαθέσιμες στον δικτυακό τόπο BudgWeb: http://www.cc.cec/budg/man/budgmanag/budgmanag_en.html [28] Όπως αναφέρονται στο άρθρο 185 του δημοσιονομικού κανονισμού. [29] ΔΠ= Διαχωριζόμενες πιστώσεις / ΜΔΠ= Μη διαχωριζόμενες πιστώσεις [30] ΕΖΕΣ: Ευρωπαϊκή Ζώνη Ελεύθερων Συναλλαγών. [31] Υποψήφιες και, κατά περίπτωση, δυνητικά υποψήφιες προς ένταξη χώρες των Δυτικών Βαλκανίων. [32] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα. [33] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα [34] Τεχνική ή/και διοικητική βοήθεια και δαπάνες στήριξης της εφαρμογής προγραμμάτων ή/και δράσεων της ΕΕ (πρώην γραμμές «BA»), έμμεση έρευνα, άμεση έρευνα [35] CA = Contract Agent (συµβασιούχος υπάλληλος), INT = Intérimaire (προσωρινό προσωπικό), JED= Jeune Expert en Délégation (νεαρός εµπειρογνώµονας σε αντιπροσωπεία), LA = Local Agent (τοπικός υπάλληλος), SNE= Seconded National Expert (αποσπασµένος εθνικός εµπειρογνώµονας) [36] Κάτω από το ανώτατο όριο εξωτερικού προσωπικού βάσει επιχειρησιακών πιστώσεων (πρώην γραµµές «BA»). [37] Κυρίως για τα διαρθρωτικά ταµεία, το Ευρωπαϊκό Γεωργικό Ταµείο Αγροτικής Ανάπτυξης (ΕΓΤΑΑ) και το Ευρωπαϊκό Ταµείο Αλιείας (ΕΤΑ). [38] Βλ. σημεία 19 και 24 της διοργανικής συμφωνίας. [39] Όσον αφορά τους παραδοσιακούς ιδίους πόρους (δασμούς, εισφορές ζάχαρης) τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25 % για έξοδα είσπραξης.